به‌رده‌وام جوینی بنێشت له‌وه مه‌ترسیدار تره كه چاوه‌ڕێی ده‌كه‌یت\nبه‌رده‌وام جوینی بنێشت له‌وه مه‌ترسیدار تره كه چاوه‌ڕێی ده‌كه‌یت\nزۆرێك له ئێمه بۆ خۆشكردنی بۆنی ده‌م هه‌ناسه به‌رده‌وام بنێشت ده‌جوین، به‌ڵام ده‌زانیت ئه‌م كاره ته‌ندروست نییه و مه‌ترسیداره؟\nله ڕاستیدا پزیشكان ڕێنمویمان ده‌كه‌ن كه به‌رده‌وام بنێشت نه‌جوین چونكه له‌جیاتی خۆشكردنی بۆنی هه‌ناسه زیان به ته‌ندروستیمان ده‌گه‌یه‌نێت .\nجوینی بنێشت به به‌رده‌وامی تێكڕای ده‌ردانی ترشه‌ڵۆكی گه‌ده زیاد ده‌كات و پێش خواردنی ژه‌مه‌كان هیچ پێویست نییه بنێشت بخورێت چونكه له‌م حاڵه‌ته‌دا زیان به گه‌ده ده‌گه‌یه‌نێت و ئه‌گه‌ری دروستبوونی برینی تیادا زۆر ده‌كات.\nجگه له‌وه جوینی بنێشت به‌به‌رده‌وامی غازات و هه‌ڵئاوسانی ناوسك زیاد ده‌كات و هه‌ندێك له‌و جۆرانه‌ی شیرینن هۆكار ده‌بن بۆ سكچووم و زیان به مینای ددان ده‌گه‌یه‌نن و په‌ڵه و ڕوشاوی له‌سه‌ر ددان دروست ده‌كه‌ن و كاردانه‌وه‌ی خراپی له‌سه‌ر یاده‌وه‌ری كورت خایه‌ن هه‌یه له مێشكدا و ده‌بێته هۆی ڕه‌ق بوونی ماسولكه‌كانی شه‌ویلگه.\nله‌گه‌ڵ هه‌موو زیانه‌كانی جوینی بنێشت له‌كاتی ڕۆشتندا واده‌كات خێراتر بڕۆیت و كالۆری زیادده‌ی له‌ش ده‌سوتێنێت و تێكڕای لێدانی دڵ زیاد ده‌كات ئه‌مه‌ش بۆ ته‌ندروستی پێویسته، كه‌واته ئه‌گه‌ر بنێشت ده‌جویت ته‌نها زیادده ڕه‌وی تیادا مه‌كه بۆ ئه‌وه‌ی له جێی سوود زیان به ته‌ندروستیت نه‌گه‌یه‌نێت.


دێموکراسی بۆ هەموو وەرزەکان – KDPmedia\nHomeوتاردێموکراسی بۆ هەموو وەرزەکان\nدێموکراسی بۆ هەموو وەرزەکان\nڕێکخراوی نەتەوە یەکگرتووەکان لە بەیاننامەی دیاری‌کردنی ڕۆژی جیهانیی دێموکراسیدا هێناویەتی کە دێموکراسی وەک بایەخێکی نێونەتەوەیی پشت ئەستوورە بە ئیرادەی ئازادی خەڵک لە دەستنیشان‌کردنی نیزامی سیاسی، ئابووری، کۆمەڵایەتی و کولتووریی خۆیاندا.\nدێموکراسی وەک بایەخێکی جیهانداگر یەک لە مۆدێلە هەرە دڵخواز و خۆشەویستەکانی بەڕێوەبەرییە لە جیهاندا، تا ئەو ڕادەیە کە تەنانەت سیستمە دیکتاتۆر و پاوانخوازەکانیش هەوڵ دەدەن خۆیان بە دێموکرات بنوێنن.\nلە جیهانی ئێستادا خەباتی فرەلایەن بۆ دەستەبەری ئازادی و ژیانی سەربەست لە سیستمێکی دێموکراتیکدا لەئارا دایە و ئیرادەی جیهانی لەسەر ئەمە پێداگرە کە هەموو هێزەکان سەرچاوەگرتوو لە “ئیرادەی گەل”ن و ئەم ڕاسپاردەیە وەک ئەسڵێکی بنەڕەتی بۆ هەموو سیستمە سیاسی ـ کۆمەڵایەتییە دێموکراتیکەکان لە دنیادا بایەخمەندە. ڕێزگرتن لە دێموکراسی پێداگرییە لەسەر دەستەبەری ماف و ئازادییەکانی هەڵقوڵاو لەو نیزامە سیاسی و کۆمەڵایەتییەدا، وەک مافی بەشداریی سیاسی لە کۆمەڵگە لە ڕێگەی هەڵبژاردنی ئازاد و دێموکراتیک، بەرگری لە شکۆ و پێگەی خەڵک، مسۆگەرکردنی ئازادیی بەیان، چاپەمەنیی و کۆبوونەوە، مسۆگەر کردنی ئازادی بیروباوەڕی ئیتنیکی، ویژدانی و لە یەک قسەدا دامەزراندنی دنیایەکی عادڵانەتر.\nدێموکراسی ئەوەندەی جوان و دڵگیرە، دەستەبەرکردنیشی پڕۆسەیەکی مێژوویی پڕ جموجۆڵ و هەوراز و نشێو، تێکەڵاو بە بەختیاری یان ناکامییە و جار هەیە مەترسیی گەڕانەوە بۆ دواوەشی لێ دەکرێ. هەربۆیەشە زامنی مانەوەی دێموکراسیی بەردەوام “ئیرادەی گشتی”ی هەر کۆمەڵێکە و هەرچەند بەشداری و کاریگەریی کۆمەڵ زۆرتر بێ، نێوەرۆکی دێموکراسییەکەش دەوڵەمەندترە، بۆیەشە دێموکراسی لە فۆڕم و تایبەتمەندیی زۆر و جۆراوجۆردا بەدی دەکرێن.\nبارودۆخی جیهان و هۆکارە دەرەکییەکان دەتوانن لە دامەزراندنی دێموکراسییە نوێیەکان و گەشەکردنیان یارمەتیدەر بن، بەڵام لە کۆتاییدا لەهەر وڵاتێکدا ئەوە خەڵکی ئەو وڵاتەن کە دەتوانن دێموکراسیان بوێ یان نەیانەوێت و ئەم بابەتە گرێدراوی ئاستی گەشەی مەعنەوی و خواستی هەر نەتەوەیەکە. هاوکات سەقامگیریی دێموکراسی لە شوێنێکدا بە مانای دەستەبەری بەردەوام بۆ مانەوەی هەمیشەیی نییە و، پێویستیی بە ڕەگداکوتانی بەهاکان و جێگیرکردنی یاسا و ڕێساکانی و لەگەڵ ئەوەشدا چاوەدێریی بەردەوام هەیە. چونکی کەم نین ئەو نیزامە توتالیتێر و سەرەڕۆیانە لە کۆمەڵگەی دێموکراتیکدا سەریان وەدەرناوە. بە واتایەکی دی دێموکراسی سیستمێکی حکوومەتیی ڕەوان، ئاڵوگۆڕخواز و ناجێگیرە کە پێویستە مەرجەکانی بەردەوامیی خۆی بەزیندوویی ڕاگرێ و نوێیان بکاتەوە.\nکۆمەڵگەی مرۆڤایەتی بۆ ئەوەی بزانێ چیی لە دێموکراسی دەوێ، حەوجێی بە پێکهاتە و سیستمێکی دەست‌نیشانکراو هەیە، کەواتە شتێک بە ناوی ئیرادەی خەڵک پێش دێموکراسی بوونی نییە، بەڵکوو ئیرادەی گەل بەتایبەت لە ڕیتمێکی دێموکراتیکدا خۆیا دەبێ. ئانارشیزمیش پەیوەندییەکی ئەوتۆی بە هزری دێموکراسییەوە نییە، چون مەبەست لە دێموکراسی ئەوە نییە کە دەسەڵات هەڵوەشێنێتەوە یا لە کاری بخا، بەڵکوو مەبەست ئەوەیە یاسامەندی و ڕەوایی بە حکومەت ببەخشێ، چونکی دێموکراسی گرێدراوە بە هەڵوێست و ڕەفتاری هاوبەش، بەڵام ئەو هەڵوێست و ڕەفتارەش گەرەنتی ناکا. دێموکراسی تەنیا کاتێک باش کار دەکا کە خەڵک لێی تێ‌بگا و بیانهەوێ، چونکی سنوورەکانی دێموکراسی تەنیا بە ڕێگای دێموکراتیک دەست‌نیشان و جێگیر دەکرێن. دێموکراسی، بەرابەری لەگەڵ ئازادی لێک گرێ دەدا و ئازادی بەرانبەر سەکۆی وەگەڕخستنی دێموکراسییە. بەڵام ناکرێ بەرابەریی دێموکراتیک بە هەمان بەرابەری بزانین، چۆن هەڵگری خەسڵەتێکی تایبەتە کە هەمان ئازادیی سیاسییە.\nلە دێموکراسدا مرۆڤەکان دەتوانن لە هەموو شتێکدا نابەرابەر بن، تەنیا لە ئازادیدا نەبێت، هەربۆیە لە جێگیرکردنی دێموکراسیدا دژوازییەک لەنێوان بەرابەری و ئازاددای نییە، بەڵکوو ئەو دوو چەمکە گرێدراوی یەکترین و لە بەرابەریی دێموکراتیکدا ئازادیی یەکسان خۆیا دەبێ. دێموکراسی گەرەنتیی خۆش‌بژێوی ناکا و خۆشگوزەرانی، تەناهی و عەداڵەتی کۆمەڵایەتی هەموویان ئەسڵێکی گرینگن بۆ نیزامێکی سیاسیی دڵخواز، بەڵام هیچ کامیان لە دێموکراسی گرینگتر نین و نیزامێکی دێموکراتیک لە نەبوونی ئازادیی تاکەکەسەکاندا ناتوانێ سەقامگیر ببێ؛ چونکی ئەوە ئازادییە تاکەکەسییەکان کە گەرەنتیی دێموکراسی دەکەن. ترس لە سەرهەڵدانی دیکتاتۆرییەتی زۆرینەش لە دێموکراسیدا پاساو هەڵگر نییە، بەم پێیە دێموکراسییەکان کەرەستەی یاسایی بۆ پاراستنی مافی کەمایەتییەکانن و هیچ نیزامێک وەک دێموکراسی پشتیوانیی مافی کەمایەتییەکان ناکات.\nئایدیای دێموکراسی لە چاخی نوێ بە تایبەت لە ڕەوتی شۆڕشی ئەمریکا و فەڕانسە لە سەدەی هەژدەی زایینیدا دەستی پێ کرد. بیرمەندانی شۆڕشی فەڕانسە لەسەر ئەو باوەرە بوون کە دێموکراسی توانای هەبوون بە چەمکێکی نێونەتەوەیی هەیە و پێویستە هەر دەوڵەت، حکوومەت و حیزبێک لەسەر ئاڵای خۆی چەمک‌گەلی پەیوەندیدار بە دێموکراسی بنووسێ.\nیەکەمین شەپۆلی دێموکراسی لە سەرەتای سەدەی نۆزدەهەم، لە وڵاتی ئەمریکا دەستی پێ کرد، واتە کاتێک کە زۆربەی خەڵکی سپی‌پێستی ئەم وڵاتە مافی دەنگدانیان وەدەست هێنا. وڵاتانی دی کە دوای ئەمریکا بەو ڕێچکەیەدا ڕۆیشتن بریتی بوون لە فەڕانسە، کانادا، بریتانیا، نیووزلەند و ئیتالیا کە تا ساڵی ١٩٠٠ توانییان پڕۆسەی دێموکراسی لە وڵاتەکانیاندا جێگیر بکەن و نیووزلەند یەکەم وڵات بوو کە مافی دەنگدانی لە ساڵی ١٩١٨ بە ژنانیش بەخشی.\nبەدوای ڕووخانی ئیمپڕاتۆرییەکانی ڕووسیە، ئاڵمان، ئۆتریش و عوسمانی لە دوای شەڕی یەکەمی جیهانیی لە ساڵی ١٩١٨دا، تەنیا ٣٠ سیستمی دێموکراتیک لە جیهاندا هەبوو و بە سەرکەوتنی فاشیسم لە ئیتالیا جۆرێک گەڕانەوە بۆ ڕابردوو دەستی پێ کرد؛ بە تایبەت کە نیزامە دێموکراتیکە تازە بە دەسەڵات‌گەیشتووەکان لە بەرامبەر ئیدئۆلۆژی تۆتالیتاریسم‌دا ناچار بە پاشەکشە بوون و لە ساڵی ١٩٤٢دا ژمارەی وڵاتە دێموکراتیکەکان بۆ ١٢ وڵات دابەزی.\nبە هەوڵی بەرەی هاوپەیمانان پاش شەڕی دووهەمی جیهانیی شەپۆلی دووهەمی دێموکراتیزاسیۆن لە وڵاتە دۆڕاوەکانی شەڕی دووهەمی جیهانیی (ئاڵمان، ئیتالیا و ژاپۆن) دەستی پێ کرد. سەرەڕای ئەمە سیاسەتی دژە داگیرکاری لە دەیەی ٦٠-٥٠ی سەدەی بیستەم گڕوتینێکی دیکەی بە شەپۆلی دووهەمی ڕەوتی دێموکراتیزاسیۆن بەخشی و لەسەر یەک ٣٦ وڵاتی دێموکراتیک لە جیهان پەیدا بوون؛ بەڵام ئەم شەپۆلەش دامرکایەوە و تاکوو نێوەڕاستی دەیەی ٧٠ زایینی بۆ ٣٠ وڵات دابەزی.\nسێهەمین شەپۆلی دێموکراسی لە ساڵی ١٩٧٤ بە “شەپۆلی مێخەک” لە وڵاتی پورتەقاڵ و تێپەڕینی یۆنان و ئیسپانیا لە دیکتاتۆرییەوە بۆ دێموکراسی دەستی پێ کرد و ئەم شەپۆلە لە دەیەی ٨٠دا ئەمریکای باشوور و پاشان وڵاتانی وەک کۆرەی باشوور، فلیپین و تایوان لە قاڕەی ئاسیا بڵاو بۆوە. بڵاوبوونەوەی دێموکراسی بە تایبەت بۆ ئەمریکای لاتین بەخێرایی ٢٠ وڵاتی گرتەوە، بە جۆرێک کە تا ساڵی ١٩١٥ تەنیا وڵاتی کوبا و هائیتی لە دەرەوەی ئەو جەغزەدا مابوونەوە و ژمارەی وڵاتانی دێموکراتیک تا ساڵی ١٩٩٠گەیشتە ٥٨ وڵات.\nشەپۆلی چوارەمی دێموکراسی دوای ڕووخانی یەکیەتیی سۆڤیەت دەستی پێ کرد و وڵاتانی کۆماری چیک، ئیسلواکی لەهێستان، مەجارستان و وڵاتانی ناوەندی باڵتیک و ئاڵمانی خۆرهەڵاتی لە خۆ گرت و لە کۆتاییدا کۆماری فیدڕاڵی ئاڵمان یاسای بنەڕەتیی دێموکراتیکی قەبووڵ کرد. ئاڵوگۆڕەکانی ناسراو بە “بەهاری عەرەبی” لە هیندێک وڵاتی ئیسلامی ڕۆژهەڵاتی ناڤین و باکووری ئافریقا وەک تونێس، میسر و لیبی کە ڕووخانی ڕێژیمە دیکتاتۆرەکانی ئەو وڵاتانەی لێ کەوتەوە، ئەو گەشبینییەی دروست کرد کە شەپۆلی پێنجەمی دێموکراسیی لێ بکەوێتەوە. بەڵام ڕەوتی ڕووداوەکانی دواتر لەم وڵاتانە ئەو وێنایەی نەدا بە دەستەوە.\nئەمڕۆ بۆ هەڵسەنگاندنی ئاستی پێگەیشتوویی دێموکراسی، پێرستی جۆراوجۆر هەن کە لەسەر ئەساسی کاتالۆگێک لە پرسیارەکان دەوەستێ، وەک بەشداریی سیاسی و کۆمەڵایەتی و حیزبایەتیی هەیە؟ ئایا ڕاگەیاندنەکان ئازاد و سەربەخۆن؟ و… . هەروەها دەتوانین لە بەستێنی یاسامەندی و خودموختاری و مافی تاکەکەسیش پرسیاری جۆراوجۆر ئاراستە بکرێ؛ وەک میناک:\nئایا سیستمی دادوەری سەربەخۆیە؟ ئایا پۆلیس لەژێر کۆنتڕۆڵی بنیاتە مەدەنییەکان دایە؟ ئایا لە بەرامبەر تیرۆری سیاسی و گیرانی نایاسایی پاڕێزبەندی یاسایی هەیە؟ و… .\nدێموکراسییەکانی جیهان لەسەر ئەساسی ئەم پرسیارانە هەڵسەنگاندنیان بۆ دەکرێ و بڕیاریان لەسەر دەدرێ. بۆیە لە پێرستی دێموکراسی بۆ ساڵی ٢٠٢٠دا بیست وسێ دێموکراسیی تەواو و ٥٢ دێموکراسیی ناتەواو جێ دەگرن.\nدێمۆکراسی تەواو وڵاتانێکن کە تەنیا بە ئازادیی مەدەنی و مافی شارۆمەندی ناوەستن، بەڵکوو فەرهەنگی سیاسیی ئەوان جۆرێکە کە بنەماکانی دێموکراتیک بەهێز و پێشکەوتووتر دەکەن. لەبەرامبەردا دێموکراسی ناتەواو وڵاتانێکن کە ئەگەرچی هەڵبژاردنی ئازاد و دادپەروەرانە تێیاندا جێبەجێ دەکرێ و ئازادییە مەدەنییەکان دەپارێزرێن، بەڵام لە بەستێنەکانی وەک ئازادیی ڕاگەیاندن و چاپەمەنیی و ڕەفتار لەگەڵ ئۆپۆزیسیۆن کەم‌وکوری هەیە و فەرهەنگی سیاسییان بەتەواوی پێشکەوتوو نییە .\nدواجار وڵاتانێک کە لە نێوەرۆکی سیستمە دێموکراتیکەکان دوورن بە دوو دەستە لە ڕێژیمی (هیبریدی یا تێکەڵاو) و (پاوانخواز) دابەش دەبن .لە نێو وڵاتانی ئیسلامیدا تەنیا وڵاتی ئەندۆنێزی لەنێو وڵاتانی دێموکراسی ناتەواو و لە پلەی ٦٤دا جێ دەگرێ و زۆربەی نیزیک بە تەواوی وڵاتانی ئیسلامی لە ڕیزی ڕێژیمە پاوانخوازەکاندا جێ دەگرن .لەو نێوەدا کۆماری ئیسلامیی ئێران لەنێو ڕێژیمە پاوانخواز و دیکتاتۆرەکاندا جێ دەگرێ و لەنێو ١٦٧ وڵاتی جیهاندا لە ڕیزبەندیی ١٥٢ وەستاوە.\nژمارە ٨٠٨ی “کوردستان”، زمانحاڵی حیزبی دێموکراتی کوردستان چاپ و بڵاو بۆوە.\nکەلێنی نەتەوەیی، ناسیۆنالیزم و وەرچەرخانەکانی گوتاری سیاسیی حیزبی دێموکرات (دەورەی پەهلەوی)* بەشی یەکەم


لێكۆلینه‌وه‌یه‌ك: ژه‌هری ماری به‌رازیلی بۆ به‌ره‌نگاربوونه‌وه‌ی كۆڕۆنا به‌سووده\n5/9/2021 - 14:17\nزانایان له زانكۆی ساو پاولۆی به‌رازیل رایانگه‌یاند: ژه‌هری ماری به‌رازیلی 75% كارایه بۆ له ناو بردنی ڤایرۆس كۆڕنا له ناو جه‌سته‌ی مرۆڤدا.\nئاژانسی رۆیته‌ز رایگه‌یاند:زانایان ژه‌هری چه‌ندین ماری جۆراوجۆریان له‌سه‌ر مه‌یموون تاقیكردۆته‌وه كردۆته‌وه ،بۆیان ده‌ركه‌وتوو ژه‌هری مار زۆر به‌سووده بۆ ئه‌وه‌ی به‌سه‌ر ڤایرۆسی كۆڕۆنادا زاڵ بێت .\nپسپۆران ده‌ڵێن: ژه‌هری مار ،توانای ئه‌وه‌ی هه‌یه پرۆتینه‌كانی ڤایرۆسی كۆڕۆنا رابگرێت ، به‌جۆرێك رێگری ده‌كات له زیاد بوون و زاوزێكردنی كۆڕۆنا له‌نێو جه‌سته‌دا، بێ ئه‌وه‌ی ئه‌و ژه‌هره زیان به خانه‌كاتی تر بگه‌یه‌نێت.\nهه‌ر بۆ ئه‌م مه‌به‌سته یه‌كێك له‌و زانایانه به‌ناوی "جوزیبی پۆرتۆ" دوا له هاوڵاتیان ده‌كات ، ماره‌كان نه‌كوژن بۆ ئه‌وه‌ی بتوانن، له‌داهاتوو به‌سه‌ر ڤایرۆسی كۆڕۆنادا زاڵ ببن. هه‌روه‌ها ده‌ڵێت"ئه‌م ژه‌هره به‌وه‌ناسراوه كه‌دژی به‌كتریایه و ده‌توانیرێت له تاقیگاكان سوودی لێوه‌ربگیریت ، بۆیه هیودارین ماره‌كان بگرن و به‌خێوبكرێن".\nماره‌كانی به‌رازیلی به‌گه‌وره‌ترین ماره له‌جیهان هه‌ژمار ده‌كرێن درێژه‌كه‌ی چه‌ندین مه‌ترده‌بێت ، هه‌مان ئه‌و جۆره مارانه له ئۆقانووسی ئه‌تڵه‌سی و له‌پۆلیڤیا و پارگوای و ئه‌رجه‌نتین بوونیان هه‌یه.


دوو بۆمبی چێندراو بە کاروانی ئۆتۆمبێلەکانی بەڕێوەبەری پۆلیسی خورماتوودا تەقیەوە\n15/6/2018 - 10:53\nبەیانی ئەمڕۆ هه‌ینی..\nهه‌ڵۆ جه‌باری، په‌یامنێری كوردستان تی ڤی پێی راگه‌یاندین، بەیانی ئەمڕۆ هه‌ینی 15-6-2018، لە گەڕەکی ئاقسوى شارۆچكه‌ی خورماتوو دوو بۆمبی چێندرا و بە بە کاروانی ئۆتۆمبێلەکانی عەمید حسێن عەلی رەشید، بەڕێوەبەریی پۆلیسی خورماتوودا تەقیەوە.\nلە ئەنجامی تەقینەوەی ئەو دوو بۆمبەدا، جگە لە زیانی ماددی، هیچ زیانێکی گیانی بەدواوە نەبووە.\nلە رووداوەکانی 16 مانگی ئۆکتۆبەری ساڵی 2017ـەوە حەشدی شەعبی و سوپای عێراق قەزای خورماتوو و دەوروبەریان کۆنترۆڵکرد، بەڵام لەو کاتەوە تائێستا ئەو هێزانە نەیانتوانیوە ناوچەکە لەڕووی ئەمنییەوە بەتەواوی بپارێزن.\nله‌و كاته‌وه تا ئێستا ژیانی كورده‌كان به تایبه‌تی و ته‌واوی پێكهاته ئاینی و نه‌ته‌وییه‌كان به‌گشتی له كه‌ركوك له مه‌ترسی دایه و ڕووداوه‌كانى كوشتن و ڕفاندن و هه‌ڵكوتانه سه‌ر هاووڵاتیان زیادى كردووه .\nHijmara miriyan li Îranê zêde bû\nHikûmeta herêmê tedbîrên pêwîst distîne\nGuterres bo Îdlibê banga agirbestê dike\nHikûmet li gel rayedarên her çar parêzgehan dicive\nPiraniya girtiyên siyasî yên Îranê Kurdin\nNêçîrvan Barzanî: Parastin û geşe pêdana zimanê zikmakî erkê her kese\nLi Başûrê Îranê Efser û leşkerekî Îranî hatin kuştin


هاتووچۆ هۆشداری دەداتە شۆفێران\nبەڕێوەبەرایەتی هاتوچۆی هەولێر هۆشداریدایە شۆفێران و رایگەیاند، بەهۆی ئەو شەپۆلە بەفر و بارانەی روو لە ناوچەكانی هەرێم و سەنتەری شارەكان دەكات، پێویستە شۆفێران پابەندی ڕێنماییەكانی هاتوچۆ بن و بە وریاییەوە شۆفێری بكەن.\nهاتوچۆی هەولێر لە راگەیەندراوێكدا بڵاویكردووەتەوە، بەپێی پێشبینییەكانی كەشناسی هەرێم پێشبینی دەكرێت بارستە هەوایەكی سارد و شەپۆلێكی بەفر و باران روو لەناوچەكانی هەرێم بكات و بەفربارینەكە سەنتەری شارەكانیش دەگرێتەوە، بۆیە شۆفێران ئاگادار دەكەینەوە كەوا خۆیان و ئۆتۆمبێلەكانیان بۆئەم كەشە ئامادەبكەن و پابەندی ئەم خاڵانەی خوارەوە بن بۆ سەلامەتیان.\n١-تیژڕەویی نەكردن و لێخورین بە خیراییەك كە كەمتر بێت لەوەی كە بەهێماكانی هاتووچۆ دیاریكراوە.\n٢-بەهۆی كەمبوونەوەی ئاست و مەودای بینین سەرچاوەی مەترسییەكان زوو نابینرێن بۆیە باشترە جگە لە تیژڕەویی نەكردن، شوفێران ئاستی تەركیزیان بەرز بێت و خۆیان خەریك نەكەن بەشتێكی تر جگە له شۆفێرییەكە.\n٣-لەكاتی چوون و گەشت بۆ ناوچە شاخاوییەكان پێویستە زنجیر لە تایەكانیان بدەن و لەناوەندی شەقامەكان دەرنەچن و نەچنە سەر شۆڵدەرەكان تەنانەت بۆ وێنەگرتنیش.\n٤-لەكاتی دروستبوونی شەختە و بەستەڵەك دەبێت خێراییەكان لەنێوان ٣٠ بۆ ٥٠ كیلۆمەتر لە كاتژمێرێكدا بێت.\n٥-باشترە جگە لە كاتی پێویست سەفەری ناوچە شاخاوییەكان نەكرێت تاوەكو كەشەكە ئاسایی دەبێتەوە.\n٦-پێش دەرچوون و گەشت كردن بە ئۆتۆمبێلەكان تەنانەت بۆ مەودا نزیكەكانیش پێویستە شۆفێران لەباشی كاركردنی سیستمی پاككردنەوە و فڵچەی جامی ئۆتۆمبێلەكانیان دڵنیابن.\n٧-لەكاتی بەفربارین و تەمدا پێویستە گڵۆپی تەم دابگیرسێنن تەنانەت لەكاتی رۆژیشدا چونكە چەند گرنگە ببینیت ئەوەندەش گرنگە بینراو بیت.\nپێشتر بەڕێوبەرایەتی كەشناسی و بومەلەرزەزانی هەرێمی كوردستان بڵاویكردبووەوە، بەپێی پێشبینییەكان، شەوی سێ شەممە بارستە هەوایەكی سارد ڕوو لە ناوچەكانی هەرێم دەكات و جگە لە ناوچە شاخاوییەكان لە سەنتەری پارێزگاكانیش بەفربارین دەبێت، زۆرترین ڕێژەی بەفربارینیش لە ناوچە شاخاوییەكانی پارێزگای دهۆك دەبێت.\n"هەر نەخۆشێک بەناچاری بنێردرێتە نەخۆشخانەی تایبەت، چارەسەرەکەی بەخۆڕایی دەبێت"\nره‌شنوسی په‌یڕه‌وی تۆڕی پاراستنی خێزان له‌سه‌ر بنه‌مای هه‌ژاریی په‌سه‌ندكرا\nئه‌نجومه‌نی فشار: به‌منزیكانه بۆ دانانی میكانیزمی ناڕه‌زایه‌تی ده‌ربڕین كۆده‌بینه‌وه


لەدوای پەلامارەكان – لڤین پرێس\nهێشتا سیاسەتی ئیدارەی نوێی ئەمریكا سەبارەت بەعیراق و سوریا روون نییە، هەموو لێكدانەوەكان بەئاراستەی سیاسەتێكی نوێی سەرۆكی نوێی ئەمریكان لەناوچەكە، بەڵام لەو پرس و بابەتانەی كە پەیوەندی بەشكۆو هەژموونی ئەمریكاوە هەیە، سیاسەتی ئەمریكا جێگیرەو خێرا وڵامی هەر پەلامارێك دەداتەوە كە بزانرێت مەترسییە بۆسەر بەرژەوەندییەكانی.\nهەردوو ئۆپراسیۆنی كوشتنی قاسمی سولەیمانیی و ئەو پەلامارەی چەند رۆژی رابردوو لەیەكتر دەچوون. هەردووكیان كاردانەوەی پەلاماردانی باڵیۆزخانەو ناوچە سەربازییەكانی ئەمریكا بوو، هاوكات هەردوكیشیان بەئیمزاو فەرمانی سەرۆكی ئەمریكا لەدوو ماوەی سەرۆكایەتی (ترامپ و بایدن) جێبەجێكران. ئەمەش بەڵگەیە كە ئەمریكا سیاسەتێكی جێگیری هەیە لەپەلاماردانی بەرژەوەندییە هەستیارەكانیدا.\nكاتێك پەلاماردان و موشەكبارانكردنی باڵیۆزخانەی ئەمریكا لە بەغدا بووە جێی مەترسی، لەڕێی ئۆپرسیۆنێكی تایبەت لەسەرەتای 2020 قاسمی سولەیمانیان لە بەغدا كوشت. ئەو پەلاماردانە خێراو كاریگەرەیان بۆ گەیاندنی پەیامێك بوو كە ئەمریكا لەدروستبوونی مەترسیی سەر بەرژەوەندیەكانی، لەكاردانەوە سڵ ناكاتەوەو ناوەستێت. ه دەبینین دوای چەند رۆژێك لەپەلاماردانی هێزەكانی ئەمریكا لەهەولێر، دیسان ئەمریكا خێرا وڵامی پەلامارەكەی دایەوە، چەندین بنكەو بارەگای گروپە شیعەكانی لەناو خاكی سوریا بۆردومان كرد. لەلایەك پەیامی گەیاندە بكەرانی پەلامارەكەو زیانێكی گەورەی پێگەیاندن، لەلایەكی دیكە پەیامێكیش بوو بۆ ئەو لایەنەی كە ئەمریكا پێیوابوو پشتیوانیی جێبەجێكارانی پەلامارەكەی هەولێری كردووە.\nبەهۆی مەترسی لەسەر باڵیۆزخانەی لەبەغدا، ئەمریكا بەشێك لەدبلۆماتكارو كاروبارەكانی گوێزایەوە بۆ هەولێر، بەوپێیەی ناوچەیەكی ئارامترەو دەكرێت وەك ناوچەی بەدیل بەكاربهێنرێت و دیبلۆمات و كارمەندە باڵاكانی پارێزراوبن، بۆیە كاتێك پەلاماری كونسڵخانە یان هێزەكانی دەدرێت لەهەولێر، كاردانەوەی ئەمریكا خێراو توند دەبێت.\nروداوەكەی قاسمی سولەیمانی لەكوردستان دووربوو، بەڵام ئەو روداوەی هەولێر لەدوو رووەوە پەیوەندی بەكوردستانەوە هەبوو، یەكەمیان پرسی ئاسایش و ئەمنیەت لەهەرێمی كوردستان چونكە یەكەمجارە لەژێر ركێف و قەڵەمڕەوی هەرێمی كوردستان هێزێكی بیانی موشەكبارانی بەرژەوەندی ئەمریكاو تەنانەت مەترسی لەسەر ئارامی كوردستان دروستبكات. دووەمیشیان هەڵوێستی حكومەتی هەرێمی كوردستان لەمەڕ روداوێكی ئاوها هەستیار كە پەیوەندی بەململانێی ئیقلیمیەوە هەیە، ئەگەر بە وریایی مامەڵەی لەگەڵ نەكرێت گرفتی دیكەی بەدواوەبێت كە رەنگە لێدوانێكی رۆژنامەوانیی هەرێمی كوردستان بخاتە بەرەیەك و سەرەنجام زیانێكی گەورە بەهەرێم بگەینێت.\nلە ئاهەنگێکی بووک گواستنەوەدا ئاگر کەوتەوە و 3 کەس مردن و 35 کەسیش برینداربوون


ڕێبه‌رانی ئیسلامی سۆماڵ کۆنترۆڵی مه‌قادیشۆ ده‌که‌ن\nده‌سه‌ڵاتدارانی ئیسلامی له سۆماڵ ده‌ڵێن پاش چه‌ندین هه‌فته له شه‌ڕ و پێکدادان له‌گه‌ڵ جه‌نگاوه‌رانی هێزی هاوپه‌یمانانی ووڵاته‌که، ده‌ستیان به‌سه‌ر پایته‌ختی ووڵاته‌که‌دا گرتووه.\nسه‌رۆکی یه‌کێتی دادگاکانی ئیسلامی مه‌قادیشۆ، شێخ شه‌ریف شێخ ئه‌حمه‌د ڕۆژی دووشه‌ممه له ڕێگای بڵاونامه‌یه‌کی ڕادیۆییه‌وه سه‌رکه‌وتنی ڕاگه‌یاندووه و داوای له دانیشتوانی ناوچه‌که کردووه، ڕێبه‌رایه‌تی نوێی پایته‌خت قبوڵ بکه‌ن. هه‌روه‌ها گوتویه‌تی ده‌یانه‌وێت ئاشتی و ئاسایش بۆ ناو شاره‌که بگه‌ڕێننه‌وه.\nشه‌ڕکه‌رانی هێزی ئیسلامی سۆماڵ له هه‌فته‌ی ڕابردوودا، چه‌کدارانی هێزی هاوپه‌یمانی سێکولاری ڕه‌که‌به‌رییان کردۆته ده‌ره‌وه‌ی مه‌قادیشۆ و ڕۆژی یه‌کشه‌ممه توانیویانه سه‌رکه‌وتنێکی گه‌وره به ده‌ست بهێنن به تایبه‌تی دوای گرتنی شارۆچکه‌ی به‌له‌د که بوو‌ه هۆی دابڕینی سه‌رچاوه‌کانی یارمه‌تی له هێزی سێکولار کۆتایی هێنان به شکست هێنانیان.\nباوه‌ڕیش ده‌کرێت، زۆربه‌ی چه‌کدارانی هێزی هاوپه‌یمان له مه‌قادیشۆ ده‌رباز بووبن.\nڕێبه‌رانی سیاسی سۆماڵیش ووڵاته یه‌کگرتووه‌کانی ئه‌مریکا تاوانبار ده‌که‌ن به‌وه‌ی پشتگیرییان له جه‌نگاوه‌رانی هێزی هاوپه‌یمان کردووه. کاربه‌ده‌ستانی ئه‌مریکیش ئه‌م قسه‌یان ڕه‌ت نه‌کردۆته‌وه و پشت ڕاستیشیان نه‌کردۆته‌وه.\nبه‌ڵام ڕۆژی دووشه‌ممه، ووته‌بێژی وه‌زاره‌تی ده‌ره‌وه‌ی ئه‌مریکا، شان مه‌ککۆرمه‌ک گوتی ئه‌مریکا به ڕاستی نیگه‌رانه به‌رامبه‌ر به بوونی تیرۆرستی بیانی له سۆماڵ و هێزی دادگای ئسلامی سۆماڵی گوناهبار کردووه به‌وه‌ی په‌یوه‌ندییان به ئه‌لقاعیده‌وه هه‌یه.


پۆچەتینۆ گفتوگۆی لەگەڵ بەنفیکا کردووە بۆ وەرگرتنی ئەرکی ڕاهێنەرایەتیکردنی یانەکە – Yariga.net یاریگانێت\nدەستپێك/خوله‌کانی تر/پۆچەتینۆ گفتوگۆی لەگەڵ بەنفیکا کردووە بۆ وەرگرتنی ئەرکی ڕاهێنەرایەتیکردنی یانەکە\nیاریگا – یانەی بەنفیکای پورتوگالی چاویان لەوەیە ڕاهینەر ماوریسیۆ پۆچەتینۆ پەلکێشی یانەکەیان بکەن و وەک ڕاهێنەری یانەکە دەستنیشانی بکە.\nڕاهێنەری ئێستای بەنفیکا، بڕونا لاگ بڕیاری جێهێشتنی یانەکەی داوە لەکۆتایی ئەم وەرزە. هەربۆیەش لەئێستادا یانەی بەنفیکا دەیانەوێت پۆچەیتینۆ ڕازی بکەن تا پۆستی ڕاهێنەرایەتی یانەکە وەرگرێت بۆ وەرزی داهاتوو.\nپۆچەتینۆ لە ساڵی ڕابردووەوە کە لەلایەن تۆتهنامەوە دوورخرایەوە هیچ چالاکیەکی نەبووە. بەڵام بەپێی میدیاکانی پورتوگال، ئەو گفتوگۆی لەگەڵ یانە پوروگالیەکە کردووە بەمەبەستی وەرگرتنی پۆستی ڕاهێنەرایەتی یانەکە، سەرەڕای ئەوەی ڕازیکردنی ڕاهێنەرێکی ئاوا قوڕسیشە بۆ یانەکە.\nشایانی باسە، پۆچەتینۆ وەرزی ڕابردوو توانی تۆتنهام بگەیێنێتە یاری کۆتایی چامپیۆنزلیگ و وەرزێکی تایبەتی بەڕێکرد، بەڵام سەرەتاکانی وەرزی ئەمساڵی بەخراپی دەستپێکرد و ئەوەبوو تۆتنهامیش لە ئەرکی ڕاهێنەرایەتیکردنی یانەکە دووریان خستەوە و جۆزێ مۆرینهۆیان هێنا جێگای.\nبەنفیکا، تۆتنهام ماوریسۆ پۆچەتینۆ\nبە وێنە: لە خولی تورکی سەیرترین یاریی تۆپی پێ بەڕێوە چوو!\nگەشتەکەی سەڵتیک بۆ دوبەی خراپ کۆتایی هات\nئۆزیل: فەنەرباهچە ڕیاڵ مەدریدی تورکیایە\nڤیدیۆ: سەیرترین جۆری ئاهەنگکێڕان دوای تۆمارکردنی هاتریک\nڤیدیۆ : گۆڵی یەکەمی تۆتنهام دژی شیفڵد یونایتد


هاوپەیمانان: سەربازێكی ئەمریكی لە موشەكبارانەكەی هەولێر برینداربووە\nهێزەكانی هاوپەیمانیی نێودەوڵەتی بۆ شەڕی دژ بە داعش ئاشكرایانكرد، بەهۆی موشەكبارانەكەی هەولێرەوە، كەسێك كوژراوە و شەش كەسی تریش برینداربوون.\nكەمێك لەمەوبەر، واین مارۆتۆ، وتەبێیژی هاوپەیمانان ڕایگەیاند، “لە موشەكبارانەكەی شەوی ڕابردووی سەر شاری هەولێردا، سەربازێكی ئەمریكا برینداربووە.”\nوتەبێیژەكەی هێزەكانی هاوپەیمانیی نێودەوڵەتی لە تویتێكدا ئاشكرایكرد، “ڕاپۆرتە سەرەتاییەکان ئاماژە بۆ کەوتنەخوارەوەی موشەکی ناڕاستەوخۆ دەکەن بۆ سەر هێزەکانی هاوپەیمانان.”\nلە تویتەكەیدا واین مارۆتۆ، وتەبێیژی هێزەكانی هاوپەیمانیی نێودەوڵەتی نووسیویەتی، بەهۆی موشەكبارانەكەوە “هاوڵاتییەکی بەڵێندەر کوژراوە و پێنج كەسی تریش برینداربوون كە ئەوانیش بەڵێندەرن، سەربازێکی ئەمریکیش برینداربووە.”\nچێڵسی 2-0 نیوکاسڵ\nمەسرور بارزانی: له‌گه‌ڵ کازمی له په‌یوه‌ندیدام بۆ دۆزینه‌وه‌ی ئه‌نجامده‌رانی ئه‌م كرده‌وه تیرۆریستییه\nئێران لە ساڵیادی کیمیایی بارانی هەڵەبجەدا کۆمپانیا ئەوروپییەکان تۆمەتبار دەکات بەوەی چەکی کوشندەیان بە سەدام فرۆشتووە و ئاسانکاری…\nجێگری سەرۆكی حكومەتی هەرێم سەرپەرشتیی کۆبوونەوەیەکی تایبەت بە وشکەساڵی كرد، ئاشكرایكرد، بودجەیەك تایبەت بە وشكەساڵی تەرخاندەكرێت. قوباد تاڵەبانی،…


براگەورەی بەڕێزم کاک جەلیل گادانی – Giareng\nبراگەورەی بەڕێزم کاک جەلیل گادانی\nلە 15 مارس , 2014\nپڕ بەدڵ پیرۆزبایی هەشتایەمین ساڵوەگەڕی لەدایکبوونت لێ‌دەکەم.\nزۆرجار مرۆڤ لە هەڵبژاردنی وشە دا، سەبارەت بە درکاندنی مەبەستێک تێ‌دەمێنێ و لە ڕاستی دا هەرچی دەکا ناتوانێ بە وشە و ڕستە ئەوەی دە دڵ و بیری دایە بی‌گەیەنێ. من ئێستا لە دۆخ و وەزعێکی ئەوتۆ دام.\nدەمەوێ باسی ژیانی پڕ بەرهەمت بکەم، دەمەوێ باسی تێکۆشان، هەوڵدان، فیداکاری و لەخۆبووردووییت لە ماوەی دەیانساڵەی خەباتت دا بکەم، دەمەوێ باسی ئەو دەردەسەری و ئازار و کوێرەوەرییانە بکەم کە لە ماوەی ساڵانێکی دوورودرێژ، لە بەندیخانەکانی سەردەمی دەسەڵاتی شا دا تووشیان بووی، کێشاتن و قەتیش هاوارت نەهات و لە ڕێگای ئامانجەکەت دا بە دڵاواڵەییەوە قبووڵت کردن.\nدەمەوێ باسی ئەو ساتانە بکەم کە سێبەری حوکمی ئیعدام بە سەرسەری تۆ و هاوڕێیانتەوە بوو، دەمەوێ باسی فیدابوونی ئەو باشترین ساڵانەی ژیانت بکەم کە لە هەڕەتی لاوەتیت دا پێیان دا تێ‌پەڕی و لە جیاتیی ئەوەی بۆت ببنە سەردەمی چێژ لە ژیانوەرگرتن و ئاسوودەیی، خێزان و ماڵ و منداڵت تێ‌دا بەجێ‌هێشتن و قۆناخی هەرە تووش و دژواری ژیانی تۆیان پێک‌هێنا.\nدەمەوێ باسی ئەو ساڵانە بکەم کە شانازیی هاوڕێیەتی، جیرانەتی و هاوکارییم لە ئۆرگانەکانی حیزب دا لە گەڵت هەبووە و هەموو ئەو تەنگانە و فەرحانی و ئەو بیرەوەرییە خۆش و ناخۆشانە بگێڕمەوە کە سەرچاوەیان دەچێتەوە سەرڕۆژە سەختەکانی ژیانی چیا و قامک بۆ ئەوە ڕادێرم کە چۆن خۆشییەکان و ناخۆشییەکانت لە گەڵ بەش دەکردین و چەند دە خەم و شادیی هاوڕێیانت دا شەریک بووی.\nدەمەویست باسی بەرهەمە ئەدەبییەکان و مێژووییەکان، نووسینەکان و وەرگێرانەکانت بکەم. کە سەرەڕای کاری زۆری حیزبی زەحمەت و شەونخوونییت پێوە کێشاون و پێشکەش بە کتێبخانەی کوردییت کردوون.\nدەمەویست باسی ماندوویینەناسی، لەخۆبووردوویی، وەفاداری، ئەمەگناسی، پاکی، دڵاواڵەیی و ویژدان و ڕاستگۆییت بکەم.\nبەڵام براگەورەم، هاوڕیی بەڕێزم. نووسینی دەق و نێوەرۆکێکی ئاوا کە بتوانێ بەیانی هەمووی ئەوانە بکا و بارتەقای دڵسۆزی و گەورەیی تۆ بێ، ئەویش دەو دەرفەتە کورتە دا، بۆ من زەحمەتە.\nبە ڕاستی پێم‌خۆش بوو لەو کۆڕە دا کە بە مەبەستی ڕێزلێنان لە تۆ پێک‌هاتووە، بەشدار بوایەم و بەو بٶنەیەوە باسی خزمەت، دڵسۆزی و فیداکارییەکانت بۆ نەتەوەکەمان و کۆمەڵی هاوڕییانت بکەم، بەلام بە داخەوە نە ئاگادار کراوم کە زووتر نووسراوەیەک بەو بۆنەیەوە بنێرم و نە بە هۆی دووری مەودا، ئەو ئارەزووەم پێک‌دەهات کە بەشدار بم. ئەڵبەت باوەڕم وایە ئەگەر هەموو ڕۆژەکانی ساڵیش یادت بکەمەوە، جێی خۆیەتی؟ کام ڕۆژی ساڵ هەیە کە خزمەت و خەباتی تۆی تێ‌دا نەبووبێ.\nبا لە کۆتایی دا بڵێم. براگەورەم کاک جەلیل. وەک گوتم ژیان و خەباتی تۆ زۆر شتی بۆ لێ‌فێربوون و سەرمەشقبوون تێدا بووە و یەکێک لەو شتانەش سەداقەت بووە. تایبەتمەندییەک کە زیاتر لە هەموو شتێک ڕێبەرێکی سیاسی، کەسایەتییەکی نەتەوەیی و ڕوومایەکی کۆمەلایەتی خۆشەویست دەکا و ناوی بە زیندوویی دێڵێتەوە. هیوادارم نەوەی نوێ پێش هەموو شتێک ئەو ڕاستی و دڵپاکییەت لێ‌فێر بن.\nهیوادارم دەیان ساڵی دیکەش بە لەشساغی و خۆشی بژی و قەت تووشی خەم نەبی!\nبرای بچووکت ئاشق


نیشانە و دەرکەوتەکانی تێربوونی سێکسی و گەیشتن بە ئۆرگازمی ژنان - متمانە\nنیشانە و دەرکەوتەکانی تێربوونی سێکسی و گەیشتن بە ئۆرگازمی ژنان\nڕەشەمێ 10, 2019 32324\nئەگەر لەکاتی پەیوەندی سێکسدا هاوسەرەکەتان نەتوانیت بەباشی گاز بگرێت، دەستی بجوڵێنێت و جموجۆڵی هەبێت، وە یان تەنانەت هاوار بکات، دەبێ هاوسەرەکەتان هەوڵ بدات ئێوە تێبگەیەنێت کە چ هەستێکی هەیە لە سێکس کردن لەگەڵ ئێوەدا و ئەگەر ئەو هۆکارانە لە هاوسەرەکەتاندا شک نابەن کەواتە داوا لە هاوسەرەکەتان بکەن کە هەستەکانی خۆیانتان بۆ باس بکات لەسەر پەیوەندیە سێکسیەکانی نێوانتان.\n١- نوکی مەمکەکان توند دەبن: لەگەڵ ئەوەی کە خانمەکەتان سەرد و سەخت بێت بەڵام بە توند بوونی سەری مەمکەکان و هەندێک نیشانەی تری وەکوو هەناسە بڕکێ و هاندران و دەرخستنی هەندێک وشەی تایبەت نیشانەی گەیشتن ە ئۆرگاسم و تێر بوونی خانمەکەتانە.\n٢- هەستەوەر دەبێت: هاوسەرەکەتان هەبیک کات دوای پەیوەندیەکە دەست دەکات بە گریان، بەڵام لە ڕاستیدا لە هەندێک لە ژناندا گەیشتن بە ئۆرگاسم وەها هەستێک لەگەڵ خۆیدا دەهێنێت کە ئەو دەست دەکات بە گریان. کەواتە ئەگەر خانمەکەتان دوای گەیشتنن بە ئۆرگاسم تووشی بێهێزی دەبێت و یان دەست دەکات بە گریان، هیچ نیگەران مەبن چوونکە ئەوە نیشانەی ئەوەیە کە گەیشتووە بە ئۆرگاسم و هەروەها سێکسێکی زۆر بەچێژیشی هەبووە.\n٣- خەوی لێدەکەوێت: لەگەڵ ئەوەی کە ئەمە تەنیا دەدریتە پاڵ پیاوان، بەڵام هەندێک لە ژنانیش هەن کە سەرخەوێک دەشکێنن بۆ ئەوەی ئەو زیانانەی لەلایەن تۆوە دروست بووە قەرەبوی بکاتەوە. ئەگەر هاوسەرەکەتان ڕووی وەرگێرا و خەوت ئەمە بە بێرێزی دامەنێن و تەنیا دەستان بخەنە دەوری و لەگەڵیدا بخەون.\n٤- پێویستی بە لەباوەش گرتنێکی پڕ خۆشەویستی: لەگەڵ ئەوەی کە ئەمە گەیشتن بە ئۆرگاسمی ژنان پشت ڕاست ناکاتەوە، پێویستی ئەو بۆ توند لەباوەش گرتن و ئەو بە توندی بخەنە نێوان دەستانەوە، نیشانەی هەستی قولی ئەو بێت لەو پەیوەندیەدا.\n٥- ناتوانێت بە ڕێگادا بڕوات: هاوسەرەکەتان هەڵدەستێت تا ئەو خۆراکە بە تامەی لەدوای پەیوەندیە حەز دەکەن ن=بیخۆن حازر بکات، بەڵام ئەو بە ئاسانی توانای رێ کردنی نییە، چوونکە قاچەکانی دەلەرزێت. لەرزەی قاچەکان نیشانەیەکی زۆر باشە و دڵنیایە کە ئێوە وەکوو پیاوێک کارەکەی خۆتان بەباشی بە ئەنجام گەیاندووە.\n٦- ناتوانێت هیچ قسەی لەسەر نەکات: ئەگەر دوای تەواو بوونی پەیوەندیەکە هاوسەرەکەتان بێ ئیرادە دەستی کرد بە باس کردنی پەیوەندیەکە و شێوازەکانی کە بەکارتان هێناوە، یان ئەو وشانەی دووبارە کردەوە کە لەکاتی سێکس کردنەکەدا دەریبڕیوە وەکوو "چ هەناسە هەناسە هەڵکێشانێکی خۆش بوو، هەناسە بڕکێکە، چەندە خۆش بوو، تۆش هەناسە بڕکێ دەکەی، زۆر تایبەت بوو" بە خۆشحاڵیەوە توانیوتانە ئەو بگەیەنن بە ئۆرگاسم.\n٧- بزەی خۆشی: چەند رۆژێک هاوسەرەکەتان ناتوانێت ئەو بزەیە لەسەر لێوەکانی لابدات و ئەوەش بۆ سوپاس کردنی ئێوەیە، بە هێواشی لە پشتەوە لەباوەشی بگرن و بەبێ هیچ هۆکارێک ماچی بکەن، ئێستا نەک خوازیاری پەیوەندیەکی تریش دەبێت بەڵکوو لەلای هاورێکانیشی باسی دەکات کە ئێوە چ جۆرە پیاوێکن.


نووچە نێت | ڕاستگۆیی بێ لایەنی| زانایه‌ك.. ئه‌گه‌ر مانگ بته‌قێنرێنه‌وه ئه‌وا چاره‌ى كه‌شوهه‌واى زه‌وى ده‌كرێت\nApril 2022 19 - 12:05:24\nزانایه‌كى بیركارى له زانكۆى ویلایه‌تى ئایواى ئه‌مریكى پێشنیارى كردووه، به بۆمبى ئه‌تۆمى مانگ بته‌قێنرێته‌وه بۆئه‌وه‌ى چاره‌سه‌رى كێشه‌ى زه‌وى بكرێت.\nئه‌مڕۆ سێشه‌ممه 19ى نیسانى 2022 ماڵپه‌ڕى ناس نیوز بڵاویكردووه‌ته‌وه، زانایه‌كى بیركارى پێشنیارى ته‌قاندنه‌وه‌ى مانگى كردووه، بۆ چاره‌سه‌كردنى چه‌ندان كێشه‌ى زه‌وى.\nزاناكه گوتوویه‌تى مانگ كۆنتڕۆڵى زۆرێك له‌و دیاردانه ده‌كات، كه له‌سه‌ر زه‌وى رووده‌ده‌ن، بۆ نموونه ره‌وتى زه‌ریاكان و هه‌ڵكشان و داكشان. بۆیه پرسیار ده‌كات: ئایا به راستى گۆى زه‌وى پێویستى به مانگ هه‌یه؟\nماڵپه‌ڕه‌كه باس له‌وه ده‌كات هه‌ر چه‌نده ئه‌م بیرۆكه‌یه له فیلمى خه‌یاڵى زانستى ده‌چێت، به‌ڵام پێشتریش ئه‌و گریمانه‌یە كراوه، له تیۆرێك به ناوى "زه‌وى بێ مانگ" كه له ساڵى 1991 له گۆڤارێكى زانستى بڵاوكراوه‌ته‌وه.\nئه‌گه‌رچى ئه‌و زانایه پێیوایه بارودۆخى گۆى زه‌وى به بێ مانگ باشتر ده‌بێت، كه‌چى شاره‌زایانى ده‌زگاى ناساى ئه‌مریكى باس له‌وه ده‌كه‌ن ئه‌و زانایه ته‌واو چاره‌نووسى پارچه‌كانى گۆى مانگی بیرچووه، چونكه ئه‌گه‌ر گریمانه‌ى ته‌قینه‌وه‌ى مانگ بكرێت، ئه‌وا پارچه‌كانى ده‌كه‌ونه سه‌ر گۆى زه‌وى و ته‌واوى رواڵه‌ته‌كانى ژیان له‌ناو ده‌به‌ن.


له‌مانگی رابردوودا 19 كۆڵبه‌ری كورد به‌ته‌قه‌ی هێزه ئه‌منییه‌كانی ئێران بوونه‌ته قوربانی | دەزگاى زارى کرمانجى\nله‌مانگی رابردوودا 19 كۆڵبه‌ری كورد به‌ته‌قه‌ی هێزه ئه‌منییه‌كانی ئێران بوونه‌ته قوربانی\nزاری كرمانجی - رێكخراوی هه‌نگاو بۆ مافه‌كانی مرۆڤ بڵاوی كرده‌وه: له مانگی رابردوودا 19 كۆڵبه‌ری كورد به‌ته‌قه‌ی راسته‌وخۆی هێزه ئه‌منییه‌كانی ئێران كوژراون و برینداربوون.\nهه‌نگاو راپۆرتی مانگانه‌ی خۆی له‌سه‌ر پێشێلكارییه‌كانی مافه‌كانی مرۆڤ له‌كوردستانی ئێران بۆ مانگی ئاب بڵاوكرده‌وه.\nرێكخراوی هه‌نگاو رایده‌گه‌ێنێت: له‌و مانگه‌دا 19 كۆڵبه‌ری كورد كوژراون و برینداربوون، هه‌روه‌ها هاووڵاتییه‌كی كورد له سێداره دراوه .\nهه‌نگاو راشیده‌گه‌ێنێت ، هه‌ر له‌مانگی ئابدا سێ به‌ندكراوی كورد له‌ژێر ئه‌شكه‌نجه‌ی هێزه ئه‌منییه‌كان گیانیان له‌ده‌ستداوه و 5 هاووڵاتی كوردیش به‌ته‌قه‌ی راسته‌وخۆی ئه‌و هێزانه گیانیان له‌ده‌ستداوه.\nرێكخراوه‌كه ئاماژه بۆ ئه‌وه‌شده‌كات: هه‌ر له‌و مانگه‌دا 38 هاووڵاتی كورد له لایه‌ن هێزه ئه‌منییه‌كانه‌وه له‌ناوچه‌كانی كوردستانی ئێران ده‌ستگیر كراون و هه‌روه‌ها 7 چاڵاكوانی كوردیش به‌تۆمه‌تی په‌یوه‌ندییان به‌پارته‌كانی رۆژهه‌ڵات ده‌ستگیر كراون.


ئەگەر پارتی و گۆڕان یاسای سەرۆكایەتی هەرێم هەموار بكەنەوە و نێچیرڤان بارزانی بكەنە سەرۆكی هەرێم بە تەواوی دەسەڵاتەكانی سەرۆكی پێشووی هەرێم ئەوا فاتیحە لەسەر سیستمی پەرلەمانی بۆ هەرێم دەخوێنرێت ، هەڵە گەورەكە ئەوەدەبێت كە یەكێتی و یەكگرتوو و كۆمەڵ و نەوەی نوێ بەو سەرۆكە رازی نابن و بەسەرۆكی سەرانسەری هەرێم دانانرێت و هەر دەبێت سەرۆكی پارتی و گۆڕأنەكان بێت .\nكە نێیچیرڤانیش دەبێتە سەرۆكی هەرێم هەر كەسێك رابسپێرێـت بۆ پێكهێنانی حكومەت و ئەویش لای خۆیەوە حكومەتێك پێكبهێنێـ كەواتە ئەو سەرۆكی حكومەت و كابینەیەش تەنها هی پارتی و گۆڕأن ئەبن و چوار حیزبەكەی تر دانی پێدانانێن چونكە دەڵێن ( ما بونی علی الباطل فهو باطل).\nئەمە مەترسییە گەورەكەیە چونكە ئەوكاتە هەرێم سەرۆك و حكومەتی دانپێدانەنەراو و نا تەوافوقی ئەبێت و ئەمەش بە یەكێتی قەبوڵ ناكرێت و زۆن زۆنەكی دێتە ئاراوە و نێچیرڤان و مەسرور بارزانی سەرۆكایەتی زۆنی خۆیان دەكەن .\nگۆِڕان لە داوەكەدایە؟\nبزووتنەوەی گۆڕأن ( هەموویان نا ) بۆ پۆست و پلەو پارە كەوتوونەتە داوی پارتی، مێژوو و دروشم و شەقامیشیان لەدەستداوە و بەرەو دۆڕأنی دەبەن .\nكەس ناچێتە عەقڵیەوە پارتی تا سەر پشتیوانی گۆڕأن بكات و وەك مەقاش لەم قۆناغەدا بەكاریان دەهێنێت ، بەڵام خۆیان لێ بایی بووە و وا هەستەكەن ئەوان بە نوێنەرایەتی زۆنی سلێمانی لەگەڵ پارتیدا رێككەوتوون .\nگۆڕأن لەم زۆنەدا تەنها 6 كورسی پەرلەمانی بردۆتەوە و بێگومانیش بە تەنها 6 كورسییەوە ناتوانێـ نوێنەرایەتی ئەم دەڤەرە بكات ، بۆیە دەبێت چاوەڕێ بكات كە زۆر بە ئاشكرا خەڵكی دەڤەرەكە بەگژیدا بچنەوە و ئەم خەونەی لێتێكبدەن كە ئەوان خاوەنی شەقامی زۆنی سلێمانین .\nئاشكرایە پارتی كە هەموو هەوڵێكی دا نفوزێك لە دەڤەری سەوز پەیدا بكات و نەیتوانی ، ئیتر بێهیوایە لەوەی خەمی لێبخوات، ئەنجومەنی سەركردایەتی بۆ پێكهێنا و پارەی دنیای هەڵڕشت و دوو كەناڵی زەبەلاحی ئاراستەكراوی بۆ دامەزراندوو و بارزانییەكی نارد تا سیقە بدات بەڵام هەموو ئەمانە بێسوود بوو چیتر نایەوێـ خۆی بەم دەڤەرەوە سەرقاڵ بكات و ئەوەی كەهەیەتی لە ئێستادا ( حوكمی هەولێر و دهۆك ) بیپارێزێت باشترە بۆی.\nبەڵام شەڕێ كۆتایی یەكێتی و پارتی لەسەر هەولێر دەبێـت كە یەكێتی جەماوەرێكی بەرچاوی لەوێدا هەیە و ناهێڵێت وەك موستەعمەرەیەك پارتی بەتەنها كۆنتڕۆڵی بكات و ململانێی كۆتایی نێوان یەكێتی و پارتی لەسەر هەولێر دەبێت .\nئه‌م بابه‌ته 11688 جار خوێنراوه‌ته‌وه


هەوڵێك بۆ شوناسی موعتەزیلە – History Of Kurdistan\nHome / مێژووى ئاینەکان / ئاینى ئیسلام / هەوڵێك بۆ شوناسی موعتەزیلە\ndidar othman 2016-11-28\tئاینى ئیسلام, مێژووى ئاینەکان, مێژووی ئیسلام, مێژووی ده‌وڵه‌تی عه‌باسی لێدوان نووسین ناچالاککراوە لە هەوڵێك بۆ شوناسی موعتەزیلە 4,677 Views\nسەبارەت بە خودی وشەكە لە (اعتزل)ەوە هاتووە، واتە:( جیابونەوەی شتێك لە شتە سەرەكیەكە)، بەڵگەش ئەم ئایەتەیە لە سورەتی ( الدخان ) ، كە خوای گەورە دەفەرمێ : (( وان لم تۆمنوا لی فأعتزلون )).\nسەبارەت بە دروستبونی ئەم كۆمەڵەیە چەند ڕایەكی جیاواز هەیە لەسەری لەوانە::\n1. لە ئەنجامی دروستبونی موناقەشە لەنێوان واصڵ و حەسەنی بەصری لەسەر ئەوەی ئایا مرۆڤ توانای هەیە بەسەر كردەوەكانی خۆیدا یاخود نا ؟ ئەمەش لەسەر بناغەی یەكێ لە بنچینە سەرەكیەكانی ئەم گروپەیە كە بریتیە لە (المنزلە بین المنزلتین- شوێنێ لەنێوان دوو شوێندا) هەربۆیە دەوترێ كاتێ حەسەنی بەصری ئەمەی بیست ، فەرموی: ( اعتزلنا واصل).\n2. لایەنی دووەم بۆ هۆكاری سیاسی دەیگەرێننەوە : ئەو كاتەی كە ئیمامی عەلی و موعاویە چارەسەری ناكۆكیەكانیان كرد ، كۆمەڵێ لە هەردوو گروپەكە ( عەلی و موعاویە ) جیابونەوە (فاعتزلوا الفریقین).\n3.بەڵام قازی عەبدولجەبار هەمەدانی ( مێژونوسی موعتەزیلە)دەڵێ: جیابونەوە مەبەست لە دانانی مەزهەبێكی نوێ و گروپێی هەڵگەراوە و جیانیە ، بەڵكو تەنها گروپەكەیان لەسەر ئەم فەرمودەی خواو پێغەمبەرە داناوە، ئەویش:\nا. خوای گەورە دەفەرمێ : (( وأعتزلكم وما تدعون )).(مریم :48).\nب. پێغەمبەر دەفەرمێ:( من أعتزل الشر سقگ فی الخیر ).\n4. لە ئەنجامی بەیەكگەیشتنی فیكرە جیاواز و فەلسەفیەكانی ناوچەكانی دی لەگەڵ دینی ئیسلامدا ، كۆمەڵێك موتەئەسیر بون بە فەلسەفەی ( یونانی ، هندی، بیروباوەری یەهودی و نەسرانیەكان ) دامەزرێنەری ئەم فیكرەش ( واصلی كوڕی عەتائە) ( 80-131ك) كە یەكێك بوو لە قوتابیەكانی حەسەنی بەصری ، بەڵام كاتێ بۆچونی (شوێنێ لەنێوان دوو شوێنیدا) دانا یان( نە كافرە و نە موسڵمان ) بە یەكێ لە جیابوان دانرا لە حەلەقەكەی حەسەنی بەصری.\nلەكۆتایدا دەگەینە ئەوەی بڵێین، موعتەزیلە كۆمەڵێكن كە ئەهلی سوننەت ئەوانیان ناو ناون موعتەزیلە ، بەڵام ئەوان خۆیان ناویان لە خۆیان ناوە ئەهلی عەدل و تەوحید ، ڕایان وایە هیچ شتێك كۆن نیە جگە لە خوای گەورە . پێنج بنەمایان هەیە كە قوتابخانەكەیان لەسەری دامەزراوە ، ئەوانیش : ( دادپەروەری ، یەكتاپەرستی ، هەرەشە و ترساندن ، شوێنێ لە نێوان دو شوێندا ، ئەمر بە چاكە و ڕێگری كردن لە خراپە ) .. موعتەزیلەكان زیاتر لە بیست گروپن ، بە گشتی پێیان وایە كە خوا ناتوانێ ڕێگر بێت لە چاكەكان یان هێنانی خراپەكان . بە كورتی ئەتوانین بڵێین یەكەم قوتابخانەی كەلامیە كە بیروباوەری ئیسلامیان بە عەقڵ لێك ئەدایەوە، لە بەصرەدا تەشەنەیان سەند لە ساڵی 100كۆچیەوە .\nدەسەڵات پەیداكردنی موعتەزیلەكان\nلەگەڵ دەستپێكردنی دەسەڵاتی عەباسیەكاندا موعتەزیلەكان دەسەڵاتیان پەیدا كرد . لەكاتی حوكمڕانی مەنصوردا ( 136_ 158 ك / 753_774 م ) عەمری كوڕی عبید كە یەكێ بوو لە دامەزرێنەرانی موعتەزیلە ، بووە هاوڕێیەكی خۆشەویستی مەنصور و ئەویش ڕێزێكی زۆری لێدەنا و گەورەتر لە گشت زاناكانی ئەو كاتی دادەنا و فەزڵی دابوو بەسەریاندا و دەیگوت :\nكلكم یمشی روید كلكم گالب صید\nمەنصور زۆر كات بانگی دەكرد تاوەكو ئامۆژگاری بكات ، ئەوەبو ڕۆژێكیان باسی لە هاوەڵە یەكەمینەكان دەكرد مەنصور دەستی كرد بە گریان ، ئەمەش بەڵگەیە لەسەر بونی كاریگەری ئەم كەسایەتیە لەسەری ، لەگەڵ ئەوەی مەنصور ڕێزێكی زۆری لە موعتەزیلەكان دەگرت بەڵام هیچ پۆستێكی حكومیانی پێنەئەدا . لە دوای مردنی عەمری كوڕی عوبێد خەڵكی لە دەوری ئیبراهیم كوڕی عەبدوڵڵا كۆبونەوە كە فیكرەی شیعەیی هەڵگرتبوو ، بۆیە بەتوندی لێیان درا لە لایەن دەسەڵاتەوە . بە هەمان شێوەش لە دەورەی مەهدیدا ( 158_ 169: / 774_ 785م ) ، كپ كرانەوە و بەتوندی لێیانیدا و ژمارەیەكی لێیان كوشت وەك : ( صالح كوڕی عبد القدوس ، بشار كوڕی برد ). بەڵام لە دەورەی ڕەشیددا ( 170ك / 768م) دوبارە هەستانەوەی بە خۆوە بینی.\nلە سەرەتای دەورەی ڕەشیدەوە ( 170 ـ 193ك/ 786 ـ 808م ) دوبارە دەسەڵاتیان بەرز بۆوە ، لەوانە ( یەحیا كوڕی حەمزە حەزرەمی ) لە ساڵی ( 183ك / 779م) ، كە یەكێ بوولە قەدەریەكان و بووە قازی لە دیمەشق . ڕەشید بۆ خۆیشی هەندێ لە موعتەزیلەكانی لە خۆی نزیك كردەوە ، لەوانە ( سەمامەی كوڕی ئەشرس ) لە بەغداد و یەحیا كوڕی ئیبن موبارەكیش لەڕێگای پەروەردەكردنی مناڵەكانی یەزید كوڕی مەنصورەوە پەیوەندی بە خولەفاكانی بەنی عەباسەوە كرد بەتایبەتی ڕەشید و دەستی كرد بە پەروەردەكردنی مناڵەكانی ( ئەمین و مەئمون )، لە یاقوتەوە دەگێڕێتەوە : ( محمد كوڕی مناژر 198ك / 814م ) ، جنێوی بە موعتەزیلە داوە ، لەسەر ئەمە نەفیان كردووە لە بەصرەوە بۆ حیجاز و لەوێ هێشتیانەوە تاوەكو وەفاتی كرد)، ئەمەش بەڵگەیە لەسەر بونی دەسەڵاتی موعتەزیلە لەناو خیلافەتدا بەر لە هاتنە سەر كاری مەئمون\nلە سەردەمی عەباسی زێڕیندا دوو ڕوی جیاواز پەیدابوو ، یەكیان بریتی بوو لە دەستگرتن بە پاشماوە و گەراِنەوە بۆ دەقی فەرمودە و واز هێنان لەسەر پێوانەو قیاس تەنها لە ناچاریدا نەبێت ، دووەمیشیان بریتی بو لە خستنە گەڕی عەقڵ و كردنی بە پێوانە بۆ لێكدانەوەی مەسەلە ئاڵۆزەكان .\nنمونەی یەكەم ، فەرمودە ناسان و لەپشتیانەوە خەڵكیش ، بەڵام دووەم موعتەزیلە بون كە هەڵگری كردنەوەی زانستە تازەكان بون، ململانێ و ناكۆكی فیكری لەنێوان ئەم دو لایەدا ڕویدا لە مزگەوتەكان و حەلقە دەرسیەكاندا و چەكیشیان بریتی بوو لە بەڵگە و نمونە.\nمەئمونیش ، نزیكبۆوە لە دووەمیان و ملكەچ بوو بۆ جێبەجێ كردنی داواكاریەكانیان ، ئەمەش بەهۆی ئەو تێكەڵیەی وا دروست ببوو لە لەنێوان موعتەزیلە و دەسەڵاتی خیلافەتدا ، وەك لە بەشەكانی پێشودا باسمان لێوەی كرد كە چۆن موعتەزیلە لە ماڵەكانی بەنی عەباسدا خۆیان چەسپاند . ئیبن جوزی دەڵێ : ( مەئمون خۆشەویستی بۆ جۆرەها زانست هەبوو ، لە دانیشتنەكانیدا جۆرەها موتەكلمین دادەنیشتن و هەوڵیشیان تەنها بۆ سەرخستنی عەقڵانیەكان بوو )، پاشتر دەڵێ : ( ئەمەش بۆسەركەوتنی كۆمەڵانی جەهمیش، مەبەست پێی موعتەزیلەیە بوو، لە نێو خەڵكیدا و پاشان بانگەواز بۆ كردنی)، لە نزیكانیش لەم دەورەیەدا لە خەلیفەوە : (یەحیا كوڕی مبارك ، ئەبو بەشری كوڕی سەمامە ، ئەبو هوزەیل كوڕی عەلاف )بون. ئەمەش بویە هۆی گەشەسەندنێكی گەورەی فەلسەفە لە جیهانی ئیسلامیدا كەمێژونوسان هۆكاری ئەم گەشەندنەش جگە لەو هۆكارانەی وا باسمان لێوە كردن ، دەگەڕێننەوە بۆ دانانی ( ئەحمەد كوڕی ئەبی دۆاد ئیادی) بە قازی، كە پاشتر بووە هۆی دروستبونی پەیوەندی لەنێوان ئەو و خەلیفەدا ، لە ساڵی ( 204ك / 828م ) وە خەلیفە بە هەمان شێوە كەوتە ژێر كاریگەری ئەویش تاوەكو لە ژێر كاریگەری ئەودا بووە هۆی دەركەوتنی مەینەتەكە، كە لە مێژوی ئیسلامیدا ناسراوە بە ( المحنە) كە هەمو سەرچاوەكان لەسەر ئەوە كۆكن كە ئیبن دۆاد بەرپرسیاری سەرەكیە لەو كارە .\nكۆمەڵێكی زۆر لە گروپی موعتەزیلی پەیدا بون لەم سەردەمەدا لە ناودارترینیان :\nیەكەم / الهژیلیه : هاوەڵانی ئەبی هژیل حمدان ، كە ڕێبازی موعتەزیلی وەرگرتوە لەلای ( عوسمان كوڕی خالیدی تەویل ) . كەسایەتیەكی گەورە بوە لە قوتابخانەی بەصرە ، بەناوبانگ بوە بە موناقەشەكردن و قەناعەت پێكردن . ئەبو هژیل خاوەنی ڕەوانبێژیەكی فراوان بوە لە دەربڕیندا و بەڵگەی دەهێنایەوە لە كاتی گفتوگۆیدا بە بەیتە شیعر و هەمو تەمەنی تەرخان كرد بوو بۆ موناقەشەكردن لەگەڵ زنادقەو مەجوسەكان و بتپەرستەكاندا ، هەتاوەكو لەبارەیەوە دەوترێت كە ( 3000) كەس لەسەر دەستی موسڵمان بون. صاڵح لەبەیتێكیدا ئاماژەی پێدەدات و دەڵێ :\nابا الهژیل جزاك الله من رجل\nفأنت حقا لعمری معچیل جدل.\nدووەم / الحفصیە : هاوەڵانی ئەبو عەمر حفص فرد ، نازناوی ئەبو یەحیایە و خەڵكی وڵاتی میصر بووە و ژیاوە لە كۆتاییەكانی سەدەی دووەم و سەرەتای سەدەی سێیەم. لەسەرەتاوە موعتەزیلی بووە و پاشتر گۆڕاوە بۆ جەبری ، وەك ئەم وتەیەی دەڵێ : ( كردەوەكانی مرۆڤ خوا دروست كەریانەو دواتر مرۆڤ ) ، سەفەری كرد بۆ بەصرە كە لانكەی موناقەشەی موعتەزیلەكان بوو ، لەوێ گەیشت بە ئەبی هژیل ، بەڵام لە موناقەشەكەیدا سەرنەكەوت، لە كتێبەكانی سەردەمی جەبریدا : ( الاستگاعە ، الرد علی المعتزلە ، التوحید ، الرد علی النصاری ) .\nسێیەم / الجاحڤیه: هاوەڵانی ( ئەبو عپمان كوڕی بەحر كوڕی مەحبوب ) بەهۆی خوێندنەوەی زۆری كتێبە فەلسەفیەكان و تێكەڵ بون لەگەڵیاندا ، بوە یەكێ لەپێڕەوانی گروپی موعتەزیلە ، ئەمەش لە مەقالە ڕەوانبیژیەكانیدا دیارە، ئەحمەد كوڕی مرتچی ( مردوە لە 1325ك / 934م) لە بارەیەوە دەڵێ : ( نەمبینیوە زمان پاراوتر لە ئەبی هژیل و جاحڤ ) .\nجاحز ( 163_ 255ك / 780_ 869م ) ، لە بەصرە لەدایك بووە و گەورە بووە و مردووە . لەبەر ئەوە كاریگەری ئەو سروشت و ئاووهەوایەی لەسەر بووە كە لە ژیانیدا كەسێكی توند دەربچێت، بەڵام لەگەڵ ئەوەشدا كەسێكی گەورە لەڕوی تێڕوانین و وردبینی و باسی و بەهێزی لە دەربڕیندا . گۆج بوە لە كۆتایی تەمەنیدا و مرد كاتێ كەوتە ژێر كتێبەكانیەوە .\nچوارەم / الراوندیە : دامەزرێنەری ئەم گروپە ( ئەبی حسین كوڕی یەحیا كوڕی ئیسحاق راوەندی ) ، ناسراوە بە ( ئیبن ڕاوەندی ) ، لە نێوان ساڵانی ( 205 _ 215ك / 820 _ 830م) موعتەزیلی بوە و دواتر بووە دوژمنیان و ژمارەیەكی زۆر لەكتێبی دژ نوسین ، لە ناودارترینیان ( فصیحە المعتزلە ) ، ئەم كتێبەی ڕەد كرایەوە لە لایەن جاحڤهوە لە ژێر ناوی ( فچیلە المعتزلە )، دواهەمین كتێبیشی ڕەدكرایەوە لە لایەن ( ئەبی حسین خیاگ )ەوە كە ناوی ڕاوەندی بردبو بە ( ابن الراوندی الملحد ).\nپێنجەم / الپمامیه : هاوەڵانی پمامه كوڕی ئەشرس نمیری ، لە بیرباوەرەكانیاندا لاوازی نەفس نزمی كۆبۆتەوە، دەیانگوت : ( فاسق ئەگەر بە فسقەكەیەوە بمرێ و توبە نەكات ، ئەوا لە دۆزەخدا ئەمێنێتەوە بۆ هەتا هەتایی ) .\nشەشەم / النجاریە : دامەزرێنەری حسین كوڕی محمد ( مردوە لە 230ك / 845م )لەگەڵ موعتەزیلەكاندا لە چەند خاڵێكی پەیوەند بە یەكتاپەرستیوە هاوڕان ، وەك ڕەدكرنەوەی ئەو سیفەتانەی لە كەس و خوادایە ، قورئان مەخلوقە ، ئینكاریكردنی بینینی خوا لە ڕۆژی دوایدا .\nبەهۆی ئەو گەشەسەندنە گەورەیەی موعتەزیلە بەخۆیەوە بینی لە دەورەی مەئموندا ، لە كۆتایی فەرمانڕەواییەكەیدا ( 218ك / 832م) بویە هۆی دەركەوتنی مەسەلەیەكی وروژێنەر كە لە مێژوی ئیسلامیدا دەناسرێ بە ( میحنە ) ، دەركەوتنەكەشی بۆ سێ خاڵی سەرەكی دەگەڕێتەوە :\nیەكەم / گەشەسەندنی زمان پاراوی و ڕەوانبیژی و زانست فراوانی و زۆربونی هاوەڵانی مەزهەبی عەقڵی ( راسیۆنالیست ) كە لەبەردەمی ئەمانەشدا ئیبن ئەبی دۆاد بوو .\nدوەم / بونی مەئمون و حەزكردنی لە فیكر و فەلسەفە و فراوانی و قوڵی فیكری و كەوتنە ژێر كاریگەری زانستی وەرگیراو و وەرگێڕاو .\nسێیەم / بەگەر خستنی مەسەلەیەك (مەخلوقی قورئان)، كە پێویست ناكات ئەوەندە گرنگی پێبدرێت ، چونكە نەئەركانی دینە و نە خوای گەورەش لە ڕۆژی دوایدا پرسیارمان لەبارەیەوە لێدەكات.\nمیحنەتەكە لە مێژوی ئیسلامیدا بەم شێوازە باسی لێوەكراوە\n[ ساڵی 218ك / 832م و باسكردنی میحنەتی قورئانی مەجید ] لەم ساڵەدا مەئمون نوسی بۆ ئیسحاق كوڕی ئیبراهیم لە بەغداد كەدادوەران و شایەتان و موتەكەلمین تاقی بكەنەوەبە قورئان و بڕیاری لەسەربدەن كە قورئان دروستكراو و نوێیە و فەرمانبدەن ببێتە بڕیار و كاری پێبكەن ، پاشانیش كتێبێك لەو بارەیەوە بنوسرێت، وە ببنە ڕێگر لەبەردەم ئەوانەی ڕەفزی ئەوە دەكەن. كتێبەكە لە ڕەبیعی یەكەمی ئەو ساڵەدا لەلایەن حەوت كەسەوە قبوڵ كرا، ئەوانیش: ( محمد كوڕی سعد نوسەری واقدی ، ئەبو مسلم مستملی یەزید كوڕی هارون ، یەحیا كوڕی موعین ، ئەبو خیپمه زهیر كوڕی حەرب ، ئیسماعیل كوڕی داود ، ئیسماعیل كوڕی ئەبی مەسعود ، ئەحمەدی كوڕی دورقی ) ئەمانە كاتێ پرسیاریان لێكرا لەبارەی قورئانەوە، وەڵامی گشتیان ئەوەبو كە قورئان مەخلوقە . پاشتر ئیسحاقی كوڕی ئیبراهیم نوسراوی مەئمونی پێگەیشت كە فەقیه و دادوەران تاقیبكاتەوە بە ئامادەبونی ئیسحاق كوڕی ئیبراهیم ، ئەوانیش : ( بشر كوڕی وەلید كندی ، عەلی كوڕی ئەبی مقاتل ، ژیال كوڕی هیپم سجادە ، قەواریری ، ئەحمەدی كوڕی حەنبەل ، … ) .\nپاش ئەوەی دوو جار كتێبەكەی مەئمونیان خوێندەوە و لێیتێگەیشتن.\n– بشر كوڕی وەلید: دەڵێم قورئان كەلامی خوایە .\n– ئیسحاق: من پرسیار ناكەم لە تۆ لەسەر ئەمە ، بەڵكو دەمەوێ بزانم مەخلوقە؟\n– بشر كوڕی وەلید: اللە دروستكەری هەمو شتێكە .\n– بشر كوڕی وەلید : بەڵێ .\n– ئیسحاق: ئایا دروستكراوە ؟\n– بشر كوڕی وەلید: نەخێر دروستكەری نیە و لەمە باشتریشم لێنابیستیت، لەمە زیاتر قسەشی لەسەر ناكەم .\nدوای ئەمە لە هەریەكێ لەوانی دی دەپرسرا ، دەیگوت : قورئان كەلامی خوایە جگە لە ئیبن بكا‌و دەیگوت ، قورئان مەعجولە! لەسەر ئەو وتەیەی خوای گەورە كە دەفەرمێ : (( إنا جعلناە قرانا عربیا )) .\n– ئیبن بكا‌و: بەڵێ .\n– ئیبن بكا‌و: ناڵێم مەخلوقە ، بەڵكو مەجعولە .\nپاشان ئەمانە گشتیان نوسرانەوە و هێنرانەوە بۆ مەئمون، مەئمونیش فەرمانیدا كە لەملی هەریەكە لەوانە بدرێ كە دژی خەلقی قورئان ڕابوەستێ، لەبەرامبەر ئەم فەرمانەدا لە كۆمەڵەكە تەنها چوار كەس وەستان ( سجادە ، قەواریری ، ئەحمەدی كوڕی حەنبەل ، محمدی كوڕی نوح ). دەستكرا بە لێدانیان . سجادە وتی: قورئان مەخلوقە و ئازاد كرا، بۆ ڕۆژی دواتر قەواریریش هەمان شتی وت، تەنها ئەحمەد و محمد مانەوە سوربون لەسەر وتەكەیان . مەئمون ئەو كات لەخوراسان بوو فەرمانیدا كە بیان نێرن بۆلای بەڵام لە ڕێگادا محمدی كوڕی نوح وەفاتی كرد و مەئمونیش لەوێ پێش ئەوەی ئەمان بگەنە ئەوێ وەفاتی كرد ، ئیمام ئەحمەدیش بۆ خۆی تەنها مایەوە. كە دواتر لەدەورانی موعتەسەم ئەم كارە دوبارە بۆوە و بیری موعتەزیلی بەردەوام بوو تاوەكو لەدەورانی خەلیفە موتەوەكلدا هەڵگیرا و ڕەفزكرا.\n1. صدیق عبدالله اغجلری: دراسات فی المژاهب و الفروق الاسلامیە.\n2. زهدی حسن جارالله: المعتزلە.\n3. الاشعری : مقالات الاسلامیین ، ج1.\n4. البغدادی : الفرق بین الفرق\n5. ابراهیم مصگفی و اخرون : المعجم الوسیگ، جز‌والاول والپانی.\n6. محمد عمارە : المعتزلە ومشكلە الحریە الانسانیە .\n7. هنا‌و احمد النحاس : المختصر المفید فی الفرق الاسلامیە .\n8. خچری بك : الدولە العباسیە ..\n9. ابن الاپیر : كامل فی التأریخ ، ج5\n10. الگبری : تأریخ الگبری\n11. سیوگی : تأریخ الخلفا‌و.\n12. ابن الجوزی : المنتڤم\n13. شهرستانی : الملل والنحل ،ج1.\n13. علی الگنگاوی : رجال من التأریخ\n14. علی مصگفی الغرابی : تأریخ الفرق الاسلامیە .\n15. د. حسن ابراهیم حسن : تأریخ الاسلام ، ج2\nPrevious سەرەتایەك لەسەر بنەرەتی میژوویی و شارستانیەتەكان\nNext ٨ داهێنان کە جیهانیان گۆڕی


ئەمڕۆ كۆنفرانسی ئاسایشی میونشن ده‌كات\nYou are at:Home»بابەتی گشتی»عێراق و جیهان»ئەمڕۆ كۆنفرانسی ئاسایشی میونشن ده‌كات\nBy nuche.net on\t 2020/02/14 عێراق و جیهان, گرنگ\nئەمڕۆ (هەینی ١٤-٢-٢٠٢٠)، کۆنفرانسی ئاسایشی میونشن دەستپێدەکات و سەرۆک وەزیرانی هەرێمی کوردستان-یش به‌شداریی كۆنفرانسەکە ده‌كات و بڕیاروایە له‌گه‌ڵ وه‌زیری ده‌ره‌وه‌ی ئه‌مریكا و وه‌زیری به‌رگری ئه‌ڵمانیا كۆده‌بێته‌وه.\nكۆنفرانسی ئاسایشی میونشن ساڵانه به‌ڕێوه‌ده‌چێت و تیایدا گه‌وره به‌رپرسان و بڕیاربه‌ده‌ستدانی جیهان كۆده‌بنه‌وه و پرسه‌كانی تایبه‌ت به ئاسایشی جیهان تاوتوێ ده‌كەن. له چه‌ند ساڵی رابردووشدا، مه‌سرور بارزانی یه‌كێك بووه له به‌شداربووانی ئه‌و كۆنفرانسه.\nله په‌راوێزی یه‌كه‌م رۆژی كۆنفرانسی ئاسایشی میونشن ئەمڕۆ مه‌سرور بارزانی، سه‌رۆكی حكومه‌تی هه‌رێمی كوردستان، ژماره‌یه‌ك كۆبوونه‌وه ئه‌نجام ده‌دات له‌وانه‌ش بڕیاره له‌گه‌ڵ وه‌زیری ده‌ره‌وه‌ی ئه‌مەریكا، مایك پۆمپێیۆ كۆببێته‌وه.\nله‌چوارچێوه‌ی زنجیره كۆبوونه‌وه‌كانی له كۆنفرانسی ئاسایشی میونشن، بڕیاره مه‌سرور بارزانی، له‌گه‌ڵ هه‌ر یه‌ك له دان برولێتی، وه‌زیری وزه‌ی ئه‌مریكا، مایك پۆمپێیۆ، وه‌زیری ده‌ره‌وه‌ی ئه‌مریكا و بۆیكۆ بۆریسۆڤ سه‌رۆك وه‌زیرانی بولگاریا كۆببێته‌وه.\nله كۆتا كۆبوونه‌وه‌ی یه‌كه‌م رۆژی كۆنفڕانسه‌كه‌ش، مه‌سرور بارزانی بڕیاره له‌گه‌ڵ ئانگرێت كرامپ كارنپاوه‌ر، وه‌زیری به‌رگری ئه‌ڵمانیا كۆببێته‌وه.\nسەرۆکی حکومەتی هەرێمی کوردستان لە لێدوانێكی رۆژنامەوانیدا رایگەیاند: لە پەراوێزی کۆنفرانسی ئاسایشی میونشن چەندین دیدارمان لە گەڵ گەورە بەرپرسانی جیهان دەبێت و باس لە قوربانیدانەکانی پێشمەرگە قارەمانەکان لە شەڕی دژی تیرۆر و هەڕەشە بەردەوامەکانی داعش و تیرۆر دەکەین کە پێویستی بە هەماهەنگی زیاتری کۆمەڵگەی نێودەوڵەتییە”.


کۆچبەرێکی کورد لە رێگەی گەیشتن بە ئەوروپا کوژرا\nوێنەی جێگر شێرکۆ حەسەن، ئەو كۆچبەرە كوردەی كە كوژراوە\nده‌زگای لوتكه بۆ كاروباری ئاواره و په‌نابه‌ران رایگه‌یاند، له‌ئه‌نجامی دروستبونی شه‌ڕ و ناكۆكی له‌نێوان ژماره‌یه‌ك گه‌نجی كۆچبه‌ر له‌كاتی به‌ڕێكه‌وتنیان له یۆنانه‌وه به‌ره‌و وڵاتانی ئه‌وروپا، دو كۆچبەریان كوژراون كه یه‌كێكیان كورده و خه‌ڵكی شاری هه‌ولێره.\nئاوێنە: دەزگای لوتكە، كەمێك لەمەوبەر لە راگەیەندراوێكدا وتی"دوای بەڕێکەوتنی پۆلێک کۆچبەری بە نەتەوە کوردو عەرەب لە ڕێگای نێوان یۆنان بۆ وڵاتانی ئەورپا، لە ڕۆژی شەممە ناکۆکی و شەڕ لە نێوان چەند گەنجێکیاندا ڕودەدات کە لەنەتەوەی کوردو عەرەبن لە نزیک کۆزۆفۆ لە ئەنجامدا دو کەس دەکوژرێن و چەند کەسێکی دیکەش بە فیشەک بریندار دەبن کە یەکێک لە کوژراوەکان کوردە."\nبەپێی راگەیەندراوەكە ئەو گەنجە كوردەی كوژراوە ناوی جێگر شێرکۆ حەسەن، تەمەن 31 ساڵ و خەڵکی شاری هەولێر بوەو ماوەی سێ ساڵە بە ئامانجی گەیشتن بە وڵاتانی ئەوروپا كوردستانی جێهێشتوەو لە ئەنجامی ئەم شەڕەدا كوژراوە.\nبە وتەی خێزانەکەی کۆتا جار کە قسەیان لەگەڵ کوڕەکەیان کردوە، ڕۆژێک پێش گیانلەدەستدانی بوە، خێزانەکەی داوایان لە دەزگای لوتکە کردوە کە تەرمی ڕۆڵەکەیان بگەڕێننەوە بۆ هەرێمی کوردستان .\nئاری جەلال، سەرۆکی دەزگای لوتکە بەڵێنی بە خێزانی شێرکۆ داوە کە هەوڵی تەواوەتی بدەن بۆ گەڕانەوەی تەرمی کورەکەیان.


پارە دزراوەکە گەیشتەوە نەخۆشخانەی شار\n- 3/13/2019 11:25:00 AM 6101 جار خوێندراوەتەوە\nکەمێک پێش ئێستا پارە دزراوەکە گەڕێندراوەتەوە بۆ نەخۆشخانەی شار و بەڕێوەبەری گشتی تەندروستی سلێمانیش دەڵێت، ئەمڕۆ پارەکە بەسەر کارمەنداندا دابەشدەکرێت.\nسەباح هەورامی بەرێوبەری گشتی تەندروستی سلێمانی لە کۆنگرەیەکی رۆژنامەوانیدا لە نەخۆشخانەکە رایگەیاند، کەمێک پێش ئێستا پارە دزراوەکە گەڕێندراوەتەوە بۆ نەخۆشخانەی شار لە سلێمانی و ژمارەیەک ئەمڕۆش پزیشک و کارمەندانی نەخۆشخانەکە موچە وەردەگرن.\nژمارەیەک لە کارمەندانەکانمان براون بۆ لێکۆڵینەوە و لەژێر لێکۆڵینەوەدان\nوتیشی، "ژمارەیەک لە کارمەندانەکانمان براون بۆ لێکۆڵینەوە و لەژێر لێکۆڵینەوەدان و دەستخۆشی لە پۆلیس و ئاسایش دەکەین کە توانیان لە ماوەیەکی کەمدا پارەکە بگێرنەوە".\nدوێنێ سێشەممە زیاتر لە ملیارێک و 800 ملیۆن دیناری موچەی کارمەندانی نەخۆشخانەی شار لەلایەن چەند کەسێکەوە رفێندرا.\nئەمڕۆ بەیانی لە کۆنگرەیەکی رۆژنامەوانیدا لیوا حەسەن نوری، بەڕێوەبەری ئاسایشی سلێمانی رایگەیاند، سەرجەم ئەنجامانی باندە دزییەکەی سلێمانی دەستگیرکران کە حەوت کەسن و خەڵکی سلێمانین.\nپارەی دزراوى فەرمانبەرانى نەخۆشخانەى شار کە دوێنێ سێشەممە رفێندرا دۆزرایەوە و تاوانبارانى دەستگیرکران، درەنگانی شەوی رابردوش خەندان وەک یەکەم میدیا هەواڵی دەستگیرکردنی چەند ئەندامێکی گروپەکەی بڵاوکردەوە.\nشەوی رابردوش خەندان وەک یەکەم میدیا هەواڵی دەستگیرکردنی چەند ئەندامێکی گروپەکەی بڵاوکردەوە و راگەیاند، کاتژمێر 1:45 خولەکی درەنگانی شەوی رابردو هێزه‌كانى دژه تیرۆر توانیویانه بگه‌نه چه‌ند سه‌ره‌داوێكى گرنگ سه‌باره‌ت به رفاندنى پاره‌ى كارمه‌ندانى نه‌خۆشخانه‌ى شار.\n#ئابوری #ئاسایش #تەندروستی سلێمانی #موچە


په‌یامى سەرۆکی ھەرێمی کوردستان بۆ ساڵى تازه - رۆژنامه‌ی خه‌بات\nنێچیرڤان بارزانی سه‌رۆكی هه‌رێمی كوردستان به‌بۆنه‌ی سه‌ری ساڵی نوێی زایینی، په‌یامێكی راگه‌یاند و دووپاتیكرده‌وه وه‌ك ئه‌ندامێكى كاراى كۆمه‌ڵگه‌ى نێوده‌وڵه‌تى و فاكته‌رى ئارامى و سه‌قامگيرى له عێراق و ناوچه‌كه ده‌مێنينه‌وه، هه‌رێمى كوردستانيش سه‌رزه‌مينى پێكه‌وه‌ژيان و لێبوورده‌يى و فره‌يى ده‌بێت.\nسەرۆكی هەرێمی كوردستان هه‌وره‌ها جه‌ختی كرده‌وه، دوو ساڵى سه‌ختمان به‌ڕێكرد، هيوادارم ساڵى نوێ ساڵی خۆشى و كامه‌رانى و سه‌ركه‌وتن و كۆتاييهاتنى په‌تا و ناخۆشى بێت.\nده‌قی په‌یامی نێچیرڤان بارزانی بۆ سه‌ری ساڵی نوێی زایینی:\nساڵى تازه‌ى زايينى له ته‌واوى گه‌لى كوردستان، به‌تايبه‌تى له خانه‌واده‌ى سه‌ربه‌رزى شه‌هيدان، له پێشمه‌رگه قاره‌مانه‌كان، هێزه ئه‌منييه‌كان، گه‌نجان و له كوردستانييانى ده‌ره‌وه‌ى وڵات، له گه‌لانى عيراق و له جيهان پيرۆز ده‌كه‌م، هيوادارم ساڵى خۆشى و كامه‌رانى و سه‌ركه‌وتن به‌سه‌ر كێشه و قه‌يرانه‌كاندا و كۆتاييهاتنى په‌تا و ناخۆشى بێت. ئومێد، ئاسووده‌يى، سه‌قامگيرى و پێشكه‌وتن بۆ مرۆڤايه‌تى له‌گه‌ڵ خۆيدا بهێنێت.\nئێمه له هه‌رێمى كوردستان له‌گه‌ڵ جيهاندا به هۆى په‌تاى كۆڤيد-19 و لێكه‌وته‌كانييه‌وه، دوو ساڵى سه‌ختمان به‌ڕێكرد. له رووبه‌ڕووبوونه‌وه‌ى تيرۆر به‌رده‌وام بووين، رووداو و به‌سه‌رهاتى دڵته‌زێنى كۆچ و كاريگه‌ريى خراپى گۆڕانى كه‌شوهه‌وا و لافاومان بينى. هاوسۆز و هاوخه‌مى خانه‌واده‌ى سه‌ربه‌رزى شه‌هيدان و هه‌موو ئه‌وانه‌م كه ئازيزانيان له ده‌ست دا و به رێزه‌وه ياديان ده‌كه‌ينه‌وه. سوپاسى گه‌لى كوردستان ده‌كه‌م كه به‌رگه‌ى قه‌يران و كێشه‌كانيان گرتووه.\nتێپه‌ڕاندنى سه‌ختى و ته‌حه‌دييه‌كان، پاراستنى ماف و ده‌سكه‌وته ده‌ستوورييه‌كان و قه‌واره‌ى فيدرا‌ڵيى هه‌رێمى كوردستان، ئێستا و داهاتوويه‌كى باشتر بۆ گه‌له‌كه‌مان، كار و به‌ر‌پرسياريه‌تيى هاوبه‌ش و يه‌كڕيزى و ته‌بايى و پێكه‌وه‌يى له هه‌موو هێز و لايه‌ن و پێكهاته‌كانى كوردستان ده‌خوازێت.\nله عيراقيش به سوودوه‌رگرتن له هه‌ڵه‌كانى رابردوو، هه‌ڵدانه‌وه‌ى لاپه‌ڕه‌يه‌كى تازه، تێگه‌يشتنى واقعى و ئيراده‌ى جددى بۆ چاره‌سه‌ركردنى كێشه‌كان، يه‌كتر قبووڵكردن و هاوبه‌شيى راسته‌قينه‌ى هه‌مووان له پرۆسه‌ى سياسى و به‌ڕێوه‌بردنى وڵاتدا له‌سه‌ر بنه‌ماى دروست پێويسته، كه متمانه و ئارامى و سه‌قامگيرى بگێڕێته‌وه و به ژيان و گوزه‌رانێكى باشتر بۆ هه‌مووان له ئێستا و داهاتووى خۆيان دڵنيا بن.\nسوپاسى هاوپه‌يمانى و كۆمه‌ڵگه‌ى نێوده‌وڵه‌تى و دۆستان ده‌كه‌ين، كه له به‌ره‌نگاربوونه‌وه‌ى تيرۆردا پشتگيرى و هاوكارييان كردين. چه‌مك و به‌هاى هاوبه‌ش كۆمانده‌كاته‌وه و پێكه‌وه ده‌بين. وه‌ك هه‌ميشه ئاماده‌ى ئه‌رك و به‌رپرسياريه‌تيى هاوبه‌شين و وه‌ك ئه‌ندامێكى كاراى كۆمه‌ڵگه‌ى نێوده‌وڵه‌تى و فاكته‌رى ئارامى و سه‌قامگيرى له عيراق و ناوچه‌كه ده‌مێنينه‌وه، هه‌رێمى كوردستانيش سه‌رزه‌مينى پێكه‌وه‌ژيان و لێبورده‌يى و فره‌يى ده‌بێت.\nبه ئومێد و گه‌شبينييه‌وه له ژيان و ساڵێكى تازه و داهاتوو ده‌ڕوانين و ساڵى نوێ له هه‌مووان پيرۆز بێت، هه‌ر شاد و سه‌ركه‌وتوو بن.\nبابه‌تی پێشوو پەیامی پیرۆزبایی مەکتەبی سیاسی پارتی دیموکراتی کوردستان بەبۆنەی سەری ساڵی تازە\nبابه‌تی دواتر مباپێ چاوه‌ڕێی كات ده‌كات


موقته‌دا سه‌در و كورد\nكه‌م رۆژ هه‌یه له تویته‌ره‌وه موقته‌دا سه‌در نه‌چریكێنێ ، چریكه‌كانی له ده‌نگی بولبول و كه‌ناری ناچن ، زۆربه‌یان هه‌ڕه‌شه‌ن ، هه‌ڕه‌شه له میلیشیا " تا ئێستا خۆی میلیشیای هه‌یه " سه‌رایه سه‌لام " پێشتریش سوپای مه‌هدی هه‌بوو ، هه‌ڕه‌شه له گه‌نده‌ڵی له كاتێكا خۆی فڕۆكه تایبه‌ته‌كه‌ی بای 20 ملیۆن دۆلاره ، وه‌ك بیستومه ، موقته‌دا له زاخۆوه تا فاو به یه‌ك چاو سه‌یر ده‌كات ، بڕوای به ماده‌ی 140 و چاره‌سه‌ری كێشه‌ی كه‌ركوك نیه ، له ساڵی 2003 له پڕدا ده‌ركه‌وت و سه‌نگه‌ری له سیاسیه‌كۆنه‌كان گرت ، له كۆتای 2003 سوپای مه‌هدی بۆ لێدانی هاوپه‌یمانان و ئه‌مه‌ریكیه‌كان دامه‌زراند و شه‌ڕی ده‌سته‌و یه‌خه‌ی كردن ، ده‌یان ده‌سته‌ی مردنی دروستكرد ، له به‌رانبه‌ر حه‌وزه كۆنه‌كاندا حه‌وزه‌ی نوێی دامه‌زراند ، من له ساڵی 2003 له گه‌ڵ یه‌كێ له هه‌وادارو نزیكه‌كانی له سه‌ماوه كه‌وتمه گفت و گۆ ، ئه‌و هه‌ر بڕوای به ناوی كوردستانیش نه‌بوو وتی كوردستان " بیدعه‌یه " من وه‌ڵامی خۆم داوه و ته‌نانه‌ت داوه‌تیشی كردم بۆ حه‌وزه‌كه‌یان نه‌چووم .\nله 2011 سوپای مه‌هدی سڕكردو سێ ساڵدواتر سه‌رایا سه‌لامی دژی داعش دروستكردو هه‌موو هێزه‌كه‌ی هێنایه ناوچه سونیه‌كان پارێزگاكانی " موسڵ ، كه‌ركوك ، تكریت ، دیاله ، ئه‌نبار " ئه‌و هێزه‌ی تا ئێستاش ماوه ،كه‌چی ده‌ڵێت ده‌بێت چه‌ك له ده‌ستی ده‌وڵه‌تا بێت و جگه له سوپاو پۆلیس و هێزه ئه‌منیه‌كان نابێت هیچ میلیشیایه‌ك هه‌بێت ، بانگه‌شه‌ی نه‌رۆژهه‌ڵاتی نه‌رۆژئاوای ده‌كات ، له قوم داده‌نیشێت و له گه‌ڵ به‌ریتانیه‌كانیش كۆده‌بێته‌وه ، كه‌سێكه جه‌نجاڵ و هه‌میشه گۆڕاو ، هه‌ر به راستی ۆر ئه‌سته‌مه متمانه‌ی پێبكرێت ، چونكه ئه‌و ته‌نها ئه‌وانه‌ی ده‌وێت كه له بن باڵه‌كانیدان . ئه‌مه بۆ ناوخۆ بۆ ده‌ره‌وه‌ش تا ئێستا نه‌ئێران نه ئه‌مه‌ریكا نه‌كه‌سی تر له‌و پیاوه ناگه‌ن ، ئه‌م ئاڵۆزیه بۆ كه‌سێك كه پێش 2003 هه‌ر نه‌یزانیوه سیاسه‌ت چیه ، مایه‌ی سه‌رسامیه .\nكورد به تایبه‌ت پارتی و بارزانی كه ئێستا جۆرێك له هاوپه‌یمانه‌تیان له گه‌ڵ موقته‌دا سه‌درو ڕه‌وتی سه‌درهه‌یه، ده‌كرێت ئه‌م جۆره په‌یوه‌ندیه وه‌ك دابه‌شكردنی رۆڵ لێی بڕوانرێ و له كۆتایدا به به‌رژه‌وه‌ندی كورد كۆتای بێت ، ئه‌گه‌ر له بنه‌ڕه‌تا هه‌نگاوه‌كه له‌تكردنی ماڵی كورد نه‌بێت ، رۆڵی بارزانی له‌و یاریه سیاسیه‌دا ده‌كرێت له‌و شوێنه‌دا به قازانجی گه‌لی كوردستان كۆتای بێت كه دواجار نوێنه‌ره‌كه‌ی یه‌كێتی كه ده‌بێته سه‌ر كۆمار كۆده‌نگی پارتی و یه‌كێتی دروستبكات ، ئه‌مه پێی ده‌ڵێن سود بینبن له هاوپه‌یمانه‌تی كه‌سێك كه هێشتا نازانین رای له سه‌ر كورد چۆنه‌و ده‌یه‌وێت چۆن مامه‌ڵه له گه‌ڵ هه‌رێمی كوردستان بكات ، ئه‌گه‌ر هونه‌ری سیایه‌ت دابه‌شكردنی سێوه‌كان بێت به‌سه‌ر سه‌به‌ته‌كاندا یان به جۆرێكی تر هونه‌ری به ده‌ستهێنان بێت ، ئه‌وه پێویسته كوردیش سود له‌و ده‌رفه‌تانه ببینێت .\nهه‌رچه‌ند ئێمه‌و مانان هه‌میشه هه‌ست ده‌كه‌ین كورد ناتوانێ پێكه‌وه بێت ، بۆیه له‌م هه‌نگاوه‌شدا چه‌ند ئه‌گه‌ری گه‌شبینانه بژمێرین هێشتا ۆه‌شبینی زاڵه به سه‌ربیركردنه‌وه‌ماندا ، له‌به‌ر ئه‌وه‌ی نازانین ئامانجی كۆتای چیه .\nپه‌رله‌مانی فه‌ڕه‌نسا له نێوان ئیگۆرو كوردا\nپێوه‌ری نیشتمانی بوون\nرەواندنه‌وه‌ی شه‌وه زه‌نگ\nفه‌رهاد عه‌ونی و كورد بوون\nدیسان گوڵی ره‌ش بخوێننه‌وه\nبۆچی ده‌بێت بترسین\nمه‌دام میتروان و دۆزی كورد\nشیعه و رێكه‌وتن، كورد و شینی كورسی\nخوێن وه‌ك پڕۆژه‌یه‌كی حزبی


هێزێـکی دیکه‌ی له‌شـکری ئه‌مه‌ریکا به‌ره‌و هایتی ڕه‌وانه ده‌کرێن\nی مانگی یه‌ک ٢١, ٢٠١٠\nکاربه‌ده‌سـتانی له‌شـکری ئه‌مه‌ریکا ده‌ڵێن هێزێـکی زه‌مینی و ده‌ریایی وڵاته‌که‌یان که له 4 هه‌زار مارینز و سه‌رباز پـێـکهاتووه و بڕیار بوو بۆ ناوچه‌یه‌کی دیاریکراو ڕه‌وانه بکرێن وا ئێسـتا ئاڕاسـته‌که‌یان به‌ره‌و هایتی گۆڕیون تا یارمه‌تی بده‌ن له هه‌وڵه‌کانی فریاگوزاری بۆ لێقه‌وماوانی بومه‌له‌رزه‌گه.\nهێزێـکی هاوشـێوه‌ش وا له ڕۆژی سێشه‌ممه‌وه ده‌سـتیکردووه به بڵاوبوونه‌وه له که‌ناری ڕۆژئاوای پـۆرت ئۆ پـرنسی پایته‌ختی هایتی وێرانبوو.\nبه ڕه‌وانه‌کردنی ئه‌و هێزه نوێـیه‌ش ژماره‌ی سه‌ربازانی ئه‌مه‌ریکا له هایتی ده‌گاته نزیکه‌ی 14 هه‌زار سه‌رباز.\nڕۆژی چوارشه‌ممه سه‌رۆک باراک ئۆباما به که‌ناڵی ته‌له‌فیزیۆنی ABC گوت وڵاته‌که‌ی ناتوانێت چاو له‌و کاره‌سـاته‌ی هایتی بـپۆشێت و له هه‌مان کاتیشـدا نایه‌وێت ئه‌و هه‌وڵه فریاگوزاریـیانه‌ی ده‌یدات وا ده‌ربکه‌وێت که ده‌یه‌وێت ده‌سـت به‌سه‌ر ئه‌و وڵاته‌ی ناوچه‌ی کاریبیدا بگرێت. به‌ڕێز ئۆباما گوتیشی ئه‌و ده‌یه‌وێت جه‌خت له‌سه‌ر ئه‌وه بکرێت که ئه‌و هێز و توانایه‌ی ئه‌مه‌ریکا له سه‌رانسه‌ری جیهاندا هه‌یه‌تی ته‌نها بۆ شه‌ڕ و جه‌نگ نیـیه.\nله لایه‌کی دیکه‌وه کاربه‌ده‌سـتان مه‌زه‌نده ده‌که‌ن 3 ملیۆن که‌س به‌هۆی ئه‌و بومه‌له‌رزه‌یه‌وه زیانیان پـێـگه‌یشـتبێت، واته یه‌ک له‌سه‌ر سێی دانیشـتووانی هایتی، که یه‌کێـکه له هه‌ژارترین وڵاتانی ڕۆژئاوای گۆی زه‌وی. بڕواش ده‌کرێت نزیکه‌ی 200 هه‌زار که‌سیش تا ئێسـتا له‌و کاره‌سـاته گیانیان له‌ده‌سـتدابێت.


بەڕێوەبەرایەتی گشتی پەەروەردەی سلێمانی - 6 هەزار مامۆستا بە شێوەی گرێبەست دادەمەزرێن\n6 هەزار مامۆستا بە شێوەی گرێبەست دادەمەزرێن\n11 تشرینی یەکەم 2014\nسەرۆكایەتی ئەنجوومەنی وەزیرانی هەرێمی كوردستان رەزامەندی نیشانداوە لەسەر دامەزراندنی شەش هەزار مامۆستا بەشێوەی گرێبەست وەزارەتی پەروەردەش ئامادەكاری بۆ پڕۆسەكە دەكات.\nفاتیح مەولەوی زادە وتەبێژی وەزارەتی پەروەردە رایگەیاند: لەگەڵ دەستپێكردنەوەی دەوامی فەرمی لەم هەفتەیە، وەزارەتی پەروەردە لەبارەی پرسی دامەزراندنی مامۆستایان بەشێوەی گرێبەست كۆدەبێتەوە بۆ ئەوەی میكانزمی چۆنیەتی ئەنجامدانی پڕۆسەكە دەستنیشان بكات. بۆ ئەمساڵی خوێندن دەسەڵاتی دامەزراندن دراوە بە خودی قوتابخانەكان و پەیوەندیی بە وەزارەت و بەڕێوەبەرایەتی پەروەردەكان نەماوە. قوتابخانەكان خۆیان بە گوێرەی ئەو پسپۆڕیانەی كە پێویستیان پێی هەیە داوای دامەزراندن دەكەن بۆ ئەوەی نادادپەروەری وەری لە پڕۆسەكەدا نەبێت.\nوتەبێژی وەزارەتی پەروەردە لە لێدوانێكدا بۆ ئاژانسی ئەنادۆڵ، وتی: سەرۆكایەتی ئەنجوومەنی وەزیرانی هەرێمی كوردستان رەزامەندی نیشانداوە لەسەر دامەزراندنی 6 هەزار مامۆستا بەشێوەی گرێبەست و حكومەت بەتەواوی پاڵپشتی ئەم كارەی وەزارەت بووە و هاوكاربووە. وەزارەت بە ئەنجومەنی وەزیرانی راگەیاندووە گەر ئەو ژمارەیەی مامۆستایان دانەمەزرێن، ئەوا پڕۆسەی خوێندن پەكی دەكەوێت.\nوتیشی "لە پڕۆسەی دامەزراندنی ئەمساڵ چانسی دامەزراندن بۆ دەرچووانی بەشە زانستییەكانی (كیمیا، فیزیا، بایۆلۆجی، بیركاری، ئینگلیزی) زیاترەو دەرچووانی پەیمانگاكان وەك مامۆستا دانامەزرێنین، لەگەڵ ئەمەشدا ئەو مامۆستایانەی وانەبێژ بوون لەقوتابخانەكان و دانەمەزراون، ئەوا لە پڕۆسەكە لەبەرچاو دەگیرێن."\nوتەبێژی وەزارەت راشیگەیاند "تا ئێستا دیار نییە پڕۆسەكە بە رێگای پڕكردنەوەی فۆڕم یان ئینتەرنێت یان بە رێگای پێشكەشكردنی داواكاری لە قوتابخانەكان دەبێت. ئەم هەفتەیە ئەو میكانزمە لەلایەن وەزارەتەوە دەستنیشان دەكرێت".\nلەبارەی مووچەی ئەو مامۆستایانەی بە گرێبەست دادەمەزرێن ئەوەی خستەروو كە تا ئێستا دیار نییە مووچەكانیان چەند دەبێت.


نەورۆز شەهاب ئافرەتێك لە جنسی رەنگ | دەزگاى زارى کرمانجى\nنەورۆز شەهاب ئافرەتێك لە جنسی رەنگ\nدیمانە محەمەد ئامۆكەیی- هەولێر: هونەری شێوەكاری هەر لە كۆنەوە هونەرێكی باوەبووە لە نێو میللەتانی دونیا، كوردیش یەكێك لەو نەتەوانەیە چەندین كەسی دەست رەنگینی لەو بوارەدا هەبووە و ئێستا خەریكی كاری هونەرین، لەو رێگەشەوە توانیویانە سەرچاوەی داهات بۆ خۆیان بدۆزنەوە، لە دوای كرانەوەی پەیمانگاو زانكۆی هونەری لە باشوری كوردستان، تەكانێك لەو بوارە بەدیدی دەكرێت، ئافرەت گەڵێك هەن لەو بوارە كاردەكەن، نەورۆز شەهاب نمونەی یەكێك لە ئافرەتە هەرە دیارەكانی نێو هونەریی شێوەكارییە، نەورۆز پەیمانگای هونەرە جوانەكان و كۆلیژی هونەرە جوانەكانی تەواوكردوە، تەمەنی چوار ساڵ دەبێت لە رێگەی دەستبردن بۆ پێنوس وێنە لەسەر كاغەز دروست دەكات، حەزو خولیای ئەو بەردەوام دەبێت تا بەم رۆژە دەگات و ئێستا یەكێكە لەو ئافرەتانەیە دەورێكی باڵای هەیە لە هونەری وێنەكێشان، نەورۆز خاوەنی چەند پێشانگای تایبەت و پڕۆژەی گەورەی هونەری وێنەكێشانە، ئێستاش سەرقاڵی پرۆژەی دووەمە، لە دیدارێكیدا لەگەڵ هەفتەنامەی زاری كرمانجی باس لە گرنگی هونەری شێوەكاری پڕۆژەكانی داهاتووی دەكات.\n*گرنگی هونەری وێنەكێشان لەچی دایە؟\nوێنەكێشان رەنگ پرژاندنێكە بە سیمای دەرون و خود بووندا، گرنگترینی بوونەكانە پێش گشت تێگەیشتنەكان، پێش بیستن و دواندن و دەربڕین دەكەوێت، بەڵام پێویستی بە هەست و چاوی هونەرییە بۆ تێگەیشتن و خوێندنەوە و بینین چاوی هونەری وە هەستی هونەری پێویستی بە دواندنی زمانەكان نیە، بۆیە پێویستە لە گشت كایەكانی ژیاندا رەنگ دەوری سەرەكی ببینیت چونكە رەنگ و بوون تە واوكەری یەكترن.\n*چۆن بوو هونەرە جوانەكانت هەڵبژارد؟\nوێنەكێشان منی هەڵبژارد نەك من ئەوم هەڵبژارد چونكە من لە تەمەنی چوار ساڵیەوە بوونی خۆم دۆزیەوە ئەویش بە هۆكاری رەنگەكان وەیلەكانەوە كە هێند لام گرنگبوون گشت شتێكی منداڵیم پەراوێز خستبوو جگە لە وێنەكێشان و رەنگ و قەلەمەكان نەبێت، هیچ شتێكی تر لام گرنگ نەبوو، بۆیە دەڵێم وێنەكێشان منی هەڵبژارد چونكە رەنگەكان هەمیشە بە دوای هەستە بەهێز و گرنگە كانەوەن ئەگینا رەنگ دروست نابێت.\n*ئارەزووت لە هونەر هەبوو یان تە نها بۆ بەدەست هێنانی بڕوانامە بوو؟\nنەك بڕوانامە هونەر ئارەزووش نیە، بەڵكو هونەر ئیشق و تێكەلاوبوونەو بەهێزترین زمانی هەست و روحە هەرگیز هونەر پەیوەندی بە بڕوانامەنیەو بڕوانامەش ناتوانێت هونەرێكی جوان و پاك دروست كات، چونكە ئیشق تێكەڵاو بونە لە رێی رەنگەوە، بۆیە دەبێت هونەرمەندەكان خۆیان گرنگی بە پیشەی هونەری خۆیان بدەن و خۆشەویستیان بۆی هەبێت و زۆر خۆیان بەلایەنی ماددیەوە نەبتسنەوە، لەبەر ئەوەی هونەر هەمیشە كەسی بەهێز و پڕهەستی ویستووە.\n*بەشێك لەوانەی پەیمانگاو كۆلیژی هونەری تەواو دەكەن دوای دەرچوونیان گرنگی بەهونەرەكەیان نادەن، ئەمە بۆچی دەگەڕێتەوە؟\nئەوە بۆ ئەو بناغە هەلەو سەقەتە دەگەڕێتەوە كە قوتابیانی پێوەردەگرن چونكە بەشێكی زۆریان لە سەر بنەماو ئاستی هونەری وەرنەگیراون، بەڵكو لە سەر بنەمای یە كتر ناسینەو دوای ئەوەش ئەم شوێنانە ناتوانن كەشێكی هونەری و زانستی هونەری بەرز بەقوتابیان ببەخشن، بەڵكو زۆر جار قوتابی بەرەو دواوە دەبەن خولیای هونەرییان كەم دەكەنەوە ئەوەش بۆ مامۆستایانی بێ تواناو بێ بەهرەو كەم ئەزمون دەگەڕێتەوە.\n* هیچ پێشانگای تایبەت بەكارەكانت كردۆتەوە؟\nئێستا سەرقالی پڕۆژەی دیوار بەنێكی بەرزم بەدرێژی زیاتر لە (100) مەترو بەرزی 3مەتر لە میحوەری خازر) ئەم كارەش لەگەڵ هاوكارو هاوڕێ و هاوژیانی هونەریم خۆبەخشانە ئەنجامی دەدەین، بەهاوكاری فەرماندەیی فەرماندەی زێڕەڤانی لیوا (عەزیز وەیسی) برا پێشمەرگەكان، دوای ئەوە پڕۆژەی تریشمان لە بەردەستە كارە هونەرییەكانیشم لە حەوت پێشانگای تایبەتی و چەندین پێشانگای تایبەتدا نمایش كردوون.\n* جیاوازی ئەم هونەرە لەگەڵ هونەرەكانی تر چیە؟\nئەوەی هونەری وێنەكێشان جیادەكاتەوە لە هونەرەكانی تر ئەوەیە كە وێنەكێشان تایبەت مەندیەكی جیاوازی لە دەربڕینی رەنگەكاندا هەیە، ئەو تایبەت مەندیەش كاری رەنگ تیایدا باڵا دەستە پەیوەستە تەنها بەدەرونێكی رەها لە تاكە كەسێكەوە بەرجەستە كرابێت، چۆنیەتی پەیڤین و لێكدانەوە یان تێگەیشتن لە زمانی دەرونی بەرامبەر و دۆزینەوەی سێبەری پشت رەنگەكان لە دەوروبەردا.\n* قسەی زۆر لەسەر كپكردنی دەنگی ژن دەكرێت، لە بواری هونەر لە كۆمەڵگەی كوردەواری هۆكارەكەی بۆچی دەگەڕێنیتەوە؟\nپێم وانیە ئێستا ئەم بیرو ڕایە هەبێت بەرامبەر ئافرەت چونكە زۆر جار بەرامبەر پیاویش هەیە پێویستە ئافرەت خۆی باڵا دەستی خۆی بدۆزێتەوە و قاییلی بەكپكردنەكانی كۆمەڵگە نەبێت، بەڵام بتوانێت زمانێكی تێگەیشتن بەكاربێنێت بۆ تێگەیشتنی لایەنی بەرامبەر، لە ئێستاشدا ژمارەیەكی زۆر ئافرەت لەبواری هونەر دەوری خۆیان دەبینن زۆر جار زیاترە لە ژمارەی پیاو پێویستە بەردەوام بن و بتوانن خزمەت بكەن، بەڵام لە چوارچێوەی سنووری داب و نەریتی كۆمەڵگە تێنە پەڕین.


عەتا قەرەداخی : من و ئێوە لە شیعری ( وەڵام ) ى شێرکۆ بێکەسدا . – WTARIKURD\nعەتا قەرەداخی : من و ئێوە لە شیعری ( وەڵام ) ى شێرکۆ بێکەسدا .\n( وەڵام ) شیعرێکی شاعیری دیار شێرکۆ بێکەسە کە لە گۆڤاری ئایندەی ژمارە (8،9 ) دا بڵاو کراوەتەوە . ئەم شیعرە بەپێچەوانەی ئەزموونی شیعری دوای راپەڕینی ئەم شاعیرەوە رووبەرێکی تەسکی داگیر کردووە لە کاتێکدا کە شێرکۆ لەو ماوەیەدا زیاتر شیعری درێژی نووسیووە . ئەگەر ئەم خاڵە بە جیاوازییەک دابنرێت لەگەڵ زۆربەی بەرهەمەکانی تری ئەم شاعیرەدا ئەوا جیاوازییەکی لەمە گرنگتر ئەوەیە کە ئەم دەقەی شاعیر زیاتر گەڕانەوەیە بۆ نێو زاتی شاعیر خۆی لە کاتێکدا کە کارکردنی شێرکۆ زیاتر لە رووبەری سیاسەتدایە . بە گوێرەی شیعری درێژیش ئەگەر بەپێی ئەو بنەمایە قسە بکەین کە لەسەردەمی ئێستادا بەهۆی خێرایی رووداوەکان و گۆڕانکارییەکانەوە هاتوونەتە گۆڕێ ئەوا دەشێ بڵێین کاتی ئەوە بەسەر چووبێت کە مرۆڤ بتوانێت خۆی بە خوێندنەوەی شیعری درێژ یان ئیپیکەوە خەریک بکات . هەروەک ئەو رایەش هەیە کە شیعری درێژ زیاتر شیعری قۆناغی فیودیالیە . لەبارەی شیعری درێژو دەربەند پەپولەی شیرکۆوە ، رەخنەگری عێراقی یاسین النصیر دەڵێت ( چۆن لە سەردەمی ئێستادا مەلحەمەی شیعری دروست دەکرێت – رۆژنامەی الاتحاد – ژمارە (216 ) ى 10ی ئایاری ساڵی 1997 ) .\nبێگومان ئەم شیعرە کە ناونیشانەکەی ( وەڵام ) ـە ، دەشێ لە ئاستی بینراوی دەقەکەدا واتێبگەین کە شاعیر لێرەدا وەڵامی پرسیارێک دەداتەوە کە دیارە دەبێ لە وەڵامدانەوەی پرسیاریشدا زانیاری نوێ پێشکەش بکرێت بەڵام ئەوەی ئاشکرایە لەم شیعرەدا هیچ زانیارییەکى نوێ پێشکەش ناکرێت ، بەڵکو لە رێگای کۆمەڵێک بەراورد کردنەوە هەوڵدەدات تواناو خاسێتە دیارەکانی خۆی بخاتە روو ئەویش بەمەبەستی دەرخستنی جیاوازی لە نێوان خۆی و ئەوانی تردا کە ئەوەش بە ئامانجی بەدەستهێنانی جۆرێک لە شوناسە کە خۆیی لەوانی تر پێ جیابکاتەوە . هەڵبەت ئەوە ئاشکرایە کە شێرکۆ لە ئەزموونی شیعری خۆیدا زیاتر توخم و رەگەزەکانی سرووشتی هێناوەو کردوونی بەپێکهاتە و ئامرازی بنادنانی دەقەکانى و شیعریەتی لێ بەرهەمهێناون . لەوەشدا زۆربەی کات خاسێتەکانی سروشتی حواستووە بۆ وەسفی خۆی یان بە گشتی بۆ وەسفی مرۆڤ . ئەگەرچى هەندێ جاریش خۆی خستۆتە شوێنی توخمەکانی سروشت و خاسێتەکانی سروشتی بە باڵای خۆی بڕیووە ئەویش بە مەبەستی بەخشینی جوانی بە کەسێتی خۆی چ لە لایەنی کەسێتی کۆمەڵایەتیەوە بێت یان لایەنی داهێنانەوە .\nلێرەدا پێم باشە دەقی شیعرەکە بڵاو بکەمەوە بۆ ئەوەی خوێنەر دەقەکەی لە بەردەستدا بێت و بزانێت باسی چى دەکەین .\nبەشێک لەو خەمەی هەیەتی\nلە بەر کڵاوە جوانەکەی سەر سەرێتی\nبەم رۆژگارە هەزار باڵندەی بێ کڵاو لە داخاندا\nباڵ لە بوغزە وەرئەدەن و\nچاویان هەڵنایە بیبینن\nبەشێک لە مەراقی مامز\nلە بەربۆنی خۆشی ئەو مسکەیە لێی دێ\nبەم رۆژگارە هەزار ئاژەڵی بۆن ناخۆش\nلە سەر رێگای ئەویندا .. لێرەو لەوێ لە داخاندا\nداوە مەرگی بۆ ئەچێنن\nبەشێک لە ئازاری کرمی ئاورێشمینیش\nلە بەر قۆزاخەی ئاورێشمە\nبەم رۆژگارە هەزار کرمى بێ قۆزاخەو هیچ پێ نەبوو\nلە داخاندا ، ئەچنە ماڵی ئاورێشمەوەو\nپەردەی ژووری خەونەکانی ئەژاکێنن\nبەشێک لە ژانى تاڤگەش\nلە بەر بەرزی باڵایەتی\nبەم رۆژگارە هەزار ئاوی کورتە باڵاو تەنکە بوار\nلە خوارەوە ، لە داخاندا\nئەچنە سەر شانی کەڵەکی داڕووخاو و\nبەردی ئیرەیی تێ ئەگرن .\nوەکو لە سەرەوە ئاماژەمان بۆ کرد ناونیشانی ئەم شیعرەیە ( وەڵام ) بریتی نییە لە وەڵامی یرسیار بەڵکو وەڵامە بۆ کەسێک یان بۆ هەموو ئەوانەی کە شاعیر پێی وایە دان بە توانای داهێنانی ئەودا نانێن یان دەشێ کەسێتی شیعری ئەو یان تەنانەت کەسێتی کۆمەڵایەتی ئەویان بە دڵ نەبێت . ئەمیش لە رێگای ئەم دەقەوە بە بەکارهێنان و بە ئامراز کردنی رەگەزو توخمەکانی سروشت لە رێگای بنیادنانی کۆمەڵێک میتافۆرەوە دەیەوێت جوانی و توانای داهێنان و لێهاتووی خۆی نمایش بکات . لە هەمان کاتدالە بنیادی دەقەکەدا ئەوە تێبینی دەکرێت کە ئەم شیعرە زیاتر بەرهەمی جۆرێک لە هەڵچوونە کە ئەوەش وایکردووە شاعیر مل کەچی سانسۆری ناوەوە نەبێت و لە ئەنجامى ئەوەشدا ئەوەی لە رووبەری نەستدا پەنگی خواردۆتەوە لە رێگای میتافۆر و بەراورد کردنەوە فرێِدراوەتە نێو پێکهاتەی دەقەکەوە . ئەمەش جۆرێک لە راستگۆیی بە دەقەکە بەخشیووەو دەقەکە بووەتە پانتاییەک بۆ وێناکردنی ئەوەی لە ناخی شاعیردا هەیە بەرامبەر بەوی تر یان بەوانی تر . بە واتایەکی تر باری تووڕە بوون و هەڵچوون بۆ شاعیر نزیکە لەو بارە دەروونیە هەژاوەی کە شیعری تێدا بەرهەم دێت . بە واتا لە هەڵچووندا مرۆڤ دەگەڕێتەوە بۆ ئەسڵی خۆی و ئەوەی لەو چرکە ساتەدا دەری دەبڕێت دەشێ گوزارشتێکی راستگۆیانە بێت لە بوونی خۆی . دیارە هەر لە سەربنەمای ئەم لێکدانەوەیەیە کە پێمان وایە شاعیر لەم دەقەدا گەڕاوەتەوە بۆ نێو زاتی خۆی و نمایشی ئەو راستیانە دەکات کە لە بوونی راستەقینەی ئەودا هەن چ سەبارەت بە خۆی وەکو شاعیر چ سەبارەت بە ئەوانی تر هەم وەکو شاعیر ونووسەر هەم وەکو کۆمەڵ .\nشاعیر ئەم شیعرەی بە زمانێکی سادە نووسیووە بەڵام توانیوویەتی لەو زمانە سادەیە شیعریەت بەرهەم بهێنێت و دەقێک بنووسێت کە هەڵگری کۆمەڵێ پرسیاری سیۆسیۆلۆژی و سایکۆلۆژی و ئێتیکی بێت . شێوازی ئاراستە کردنی پرسیارەکان و ئەو دەلالات و مانایانەی کە دەقەکە هەڵیان دەگرێت رووناکی دەخەنە سەر جیهانبینی دەقەمەو لەوێشەوە بەشێک لە جیهانبینی شاعیر بەرهەمدێت . شیرکۆ لەم دەقەدا کە سروشت و توخمەکانی سروشتی کردۆتە ناوەند بۆ ئەوەی لە رێگای ئەو ناوندەو کارکردن تیایداو بەراورد درووستکردن لە نێوان ئەو توخمانەدا لە سەر بنەمای بە مۆدێل کردنی چەند رەگەزێک و بەراورد کردنی هەموو ئەوانی تر بەو مۆدێلە دەیەوێت زەمینە بۆ درووستکردنی جیاوازی گەورە بڕەخسێنێت . کە ئەویش بە مەبەستی جیاکردنەوەی تاکە کەسی داهێنەر یان تاکە کەسی جیاوازە لە کەسێک کە ناتوانێت داهێنان بکات یان لە کۆی گشتی خەڵک .\nشاعیر لەم دەقەدا چوار جار خۆی دەخاتە شوێنی توخم و رەگەزەکانی نێو سروشت وهەرجارەش خۆی کە لە ئاستی نەگوتراودا خۆی بریتیە لەو توخم و رەگەزانە بە روانینی خۆی نموونەی باڵا هەڵدەبژێرێت هەتا بیکات بە مۆدێل و لە گەڵ هاوشێوەکانیدا بیخاتە بەراوردەوە . دیارە لەو بەراوردەشدا دەبێ مۆدێلەکە کە بریتی دەبێت لە کەسێتی ئەم بکەوێتە پێش ئەوانی ترەوە . ئەو چوار رەگەزەی کە کردوونی بە مۆدێل سیانیان زیندەوەرەو ئەویتریان رەگەزێگی سرشتییە . سێ رەگەزە زیندووەکەش دابەش بوون لە نێوان باڵندەو ئاژەڵ و مێروودا . لە ئاستی نەگوتراوی دەقەکەدا لە لایەک جۆراو جۆری و هارمۆنیاو پێکەوە ژیانی پێکهاتە جیاوازەکانی نێو سروشت نیشان دەدات . لە لایەکی ترەوە ئەوە نیشان دەدات کە جوانی و رەنگینی سروشت بە تەنیا توخمێک یان رەگەزێک پێکنایەت بەڵکو سەرجەم توخم و رەگەزە جۆراو جۆرەکان پێکەوە بەشدارن لە دروستکردنی ئێستاتیکای سروشتدا . لەم شیعرەدا هەرچەندە لە شێوەیکی ناراستەوخۆدا قسە لەسەر مرۆڤ دەکرێت بەڵام سروشت و توخمەکانی سروشت کراون بە چەق یان ناوەندی قسەکردن و لە رێگای بە ئامازکردنی سروشت و رەگەزەکانییەوە قسە لە سەر مرۆڤ دەکرێت .\nلە یەکەم هاوشێوەکردنی ناراستەو خۆدا شاعیر بە جۆرێک کە لە ئاستی بینراوی دەقەکەدا نابینرت خۆی هاوشێوە دەکات لە گەڵ کڵاو کوڕەدا و وەسفی خاسێتە دیارەکانی ئەم باڵندەیە دەکات وبەلای ئەمەوە ئەم باڵندەیە لە جوانیدا لە هەزار باڵندەی تر جوانترە . جوانیەکەشی بە هۆی کڵاوەکەی سەر سەریەوەیە . ئەم جوانیەکەش وای لێدەکات کە هەموو باڵندەکانی تر ئیرەیی پێ ببەن و تەنانەت رقیشیان لێی بێتەوە .بێگومان ئەوە شتێکی بەڵگە نەویستە کە جوانی شتێکی رێژەییەو هەر کەسی و ، بوونە وەر و شتێک جۆرێک لە جوانی تێدایە و لە گەڵ جیاوازی رێژەو ئاستی جوانیشدا دیارە جوانیەکیش نییە کە پێی بگوترێت جوانی رەها . دەشێ کڵاوکەی سەر سەری کڵاو کوڕە جوانیەکی تێدا بێت بەڵام دەشێ لە ئاراستەیەکى تریشەوە پرسیار لە بارەی ئەو کڵاوەوە بکرێت . ئایا دەبێ ئەو کڵاوە چ ئەرکێکی فیسیۆلۆژیانەی هەبێت ؟ ئایا دەشێ وای لێکبدەینەوە کە ئەو کڵاوە رۆڵی پاراستنى هەبێت ؟ ئایا دەشێ بۆ ئەم باڵندەیە جێگای شانازی بێت کە شتێکی هەبێت باڵندەکانی تر نەیان بێت ؟ لێرەدا بەدوای وەڵامی ئەم پرسیارانەدا ناگەڕێین ، بەڵام دەمانەوێت لە رووی پەرەسەندنی بایۆلۆژیەوە سەیری کڵاو یان هەر ئەندامێکی تری زیادە بکەین لە زیندەوەراندا . بە پشت بەستن بە تیۆرەکانی پەرەسەندن لە زیندەوەرانی ئاسایدا ئەو ئەندامانەی کە ئەرکیان نامێنێت بەرە بەرە لاواز دەبن و سەر ئەنجام دەپوکێنەوە بۆ نموومە لەبەر ئەوەی کە کلک لە مرۆڤدا هیچ ئەرکێکی نەماوە پوکاوەتەوە . بێگومان مانەوەی کڵاو لە سەر سەری کڵاوکوڕە بەڵگەی سەرەتایی بوونی ئەم باڵندەیە لە رووی پەرەسەندنەوە . کەواتە ئێستا بەراورد کردنی ئەم باڵندەیە لە گەڵ باڵندەکانی تردا کە کڵاویان نییە بەڵگەی پەرەسەندنی کڵاوکوڕە نییە بەڵکو بە پێچەوانەوە دەشێ بکرێت بە بەڵگە بۆ مانەوەی ئەم باڵندە لە بارێکی هێگار سەرەتایدا .\nلێرەدا ئەو پرسیارە سەر هەڵدەدات ئایا زیندەوەران ئیرەیی بە یەکتر دەبەن یان ئیرەیی تەنیا خاسێتی مرۆڤە ؟ هەر لێرەوە دەردەکەوێت ئەوەی کە بە کڵاوکوڕە ناو دەبرێت و بەراورد دەکرێت بە هەزار باڵندەى تر ئەوە باڵندە نییە بەڵکو مرۆڤە ، دەشێ وایشی بۆ بچین کە شاعیر باسی کەسێکی تر ناکات بەڵکو ئەوەی کە باسی دەکات رەنگە خۆی بێت یان هەر خۆیەتی . کەواتە لێرەوە دەتوانین بڵێین شاعیر لە بنیادنانی ئەم جۆرە بەراوردو وەسف کردنەدا مەبەستی زاتی خۆیەتی ،رەنگە ئەو پرسیارەش خۆی بسەپێنێت کە بۆچى راستەوخۆ لە زاتی خۆی نادوێت ؟ ئایا دەشێ بەربەستێکی دەروونی یان کۆمەڵایەتی یان ئەخلاقی لە پشتی دوورکەوتنەوەی ئەوەوەبن لە دەربڕینی راستەوخۆی ئەودا سەبارەت بە خۆی ؟ یان لە راستیدا نەتوانینی قسەکردنی راستەوخۆ لە بارەی خوودی خۆیەوە پەیوەندی بە بنیادی کەسێتی ئەو و ئاستی بوێری ئەوەوە هەیە ؟ یان لە بنەرەتدا ئەم پەروەردەی کەلتورێکە ناتوانێت بە شێوەیەکى گشتی تاکە کەسی خاوەن شوناس ئامادە بکات بە جۆرێک کە لە ئاستێکدا بێت بتوانێت بێ گوێدانە هیچ بەربەستێکی کۆمەڵایەتی یان دەروونی یان ئەخلاقی گوزارشت لە خۆی و لەشتەکانی ناخی بکات . لێرەدا شاعیر لە رێَگای بە مەبەست کردنی باڵندەو توخمەکانی سروشتەوە لە خۆی دەدوێت هەروەک لەو لە خۆ دواندنەشدا خۆی لە وێنەی کڵاو کوڕەدا بەرجەستە دەکات و لەو کارەشدا مەبەستێتێتی بڵێت کە ئەم جیاوازە لەوانی تر هەر چۆن کڵاو کوڕە لە باڵندەکانی تر جیاوازە . کڵاو کوڕە بە کڵاوەکەیدا جیا دەکرێتەوە ئەمیش وەکو شاعیر دەیەوێت بڵێت لە رێگای داهێنانەوە لە شاعیر و نووسەرانی تر جیا دەکرێتەوە . لێرەدا لە شێوەیەکی ناراستەو خۆدا شیعر وەکو ئامرازی خۆ جیاکردنەوەی شاعیر لەوانی دی هاوشێوەیە لەگەڵ کڵاوەکەی سەرسەری کڵاو کوڕەدا . بەڵام وەکو پێشتر ئاماژەمان بۆ کرد ئەو کڵاوە ئەرکی فیسیۆلۆژی نەماوەو بە پێی رەوتی پەرەسەندن بەرەو لە ناو چوون دەچێت ، ئایا ناشێت وای بیر لێ بکەینەوە کە شیعریش وەکو بەرهەمی خەیاڵ و نەست دەشێ لەم سەردەمە ئاڵۆزو جەنجاڵەدا بەرەو لەناو چوون بچێت ؟ بە واتا لە سەردەمی ئیشکردنی عەقڵ و تەکنۆلۆژیای ئاڵۆزدا رووبەری کارکردنی خەیاڵ کە بنەمای سەرەکی بەرهەم هێنانی شیعرە ئەگەر تەواویش نەسڕێتەوە ئەوا تەواو تەسک ببێتەوە .\nشاعیر لێرەدا لە رێگای ئەو بەراوردەوە کە دەیکات خۆی لە شوێنێکی بەرزو ئەوانی تریش لە شوێنێکی نزم دادەنێت و پێی وایە بۆ ئەوەی کە خۆی بەباشی دەربکەوێت دەبێ ئەوانی تر بسڕێتەوە . بەڵام ئەوەی کە جێگای سەرنجە ئەوەیە لە بواری داهێنان و ئاستی داهێناندا هیچ کەس ناتوانێت کار لە بوار وئاستی داهێنانی هیچ کەسی تر بکات بەڵکو بە پێچەوانەوە لە کۆی پرۆسەی داهێنان و بنیادنانی شێوازێکی ئەدەبی یان هونەریدا دەشێ زیاتر لە کەسێک بەشداری بکەن و هەریەکە لە روانگەیەکەوە بەشداری بکات و لە هەمان کاتدا پارێزگاری لە تایبەتمەندییەکانی خۆی بکات . بەڵام ئەم جۆرە روانین و هەڵوێستەی کە شاعیر لێرەدا بانگەشەی بۆ دەکات ئەوەیە کە بۆ ئەوەی بوونی خۆی بسەلمێنێت هەموو ئەوانی تر رەت دەکاتەوە . ئەم جۆرە روانینەش ئەو تێزو چەمکانە بەرهەم دێنێت کە تەنیا بڕوایان بە تاک رەهەندی و تاک بینینی و تاک لێکدانەوە هەیە و لە یەک گۆشەوە سەیری دنیا دەکەن کە ئەمەش لە بنەرەتدا لە گەڵ پرۆسەی داهێنان و لەکەڵ دەقی زیندوو کراوەدا ناگونجێت چونکە هەموو دەقێکی زیندوو کراوە هەڵگری زیاتر لە پرسیارێک و زیاتر لە مانایەک و زیاتر لە دەلالەتێکە ، هەر بەو پێیەش هەڵگری زیاتر لە روانینێک و جیهانبیەکە .\nجارێکی تر شاعیر مامز دەکات بە مۆدێل و لەگەڵ هەزار ئاژەڵی تردا بەراوردی دەکات . سەرئەنجامیش سەنگی قورسی بەلای مامزدا دەبێت . بە بۆچوونی ئەم مامز کە سرووشت بۆنێکی خۆشی پێبەخشیووە رووبەڕووی کێشە بووتەوە چونکە هەموو ئاژەلەکانی تر رقیان لێیەتی و نەخشەی لە ناو بردنی بۆ دادەنێن بێگومان لێرەدا ئەو پرسیارە سەرهەڵدەدات ئایا ئاژەڵەکان هەستی بۆن کردنیان هەمان شێوەی هەستی بۆن کردنی مرۆڤەو ئەو بۆنانەی کە بەلای مرۆڤەوە پەسەندن دەبێ بە لای ئاژەڵەکانیشەوە پەسەند بن ؟ دیسان دەشێ بپرسین ئایا ئاژەڵیش هەمان شێوەی مرۆڤ هەستی ئیرەیی و رقی هەیە یان لە رووی گەشەو پەرەسەندنەوە گەیشتۆتە ئەو ئاستەی کە هەڵگری بەشێکى دیار لە خاسێتەکانی مرۆڤ بێت ؟ جگە لەوە جێگای خۆیەتی بپرسین ئایا بۆ دەبێ بێجگە لە مامز هەموو ئاژەلەکانی تر بۆنیان ناخۆش بێت ؟ ئەمە سەرباری ئەوەی کە دەزانین بەهای ئاژەڵەکان بە پێی بۆنەکانیان ناپێورێت بەڵکو ئاژەڵ وەکو سەرچاوەیەکی ئابووری سەیر دەکرێن ، بەو پێیەش بەهادارترینیان ئەوەیانە کە زیاترین بەهای ئابووری هەیە . هەر ئەوەش وایکردووە کە مرۆڤ هەندێ ئاژەڵی ناشیرین و بۆن ناخۆشیش پەروەردە بکات و بایەخی زۆریشیان پێبدات .\nدیارە لێرەدا شاعیر ناراستەوخۆ خۆی دەخاتە شوێنی مامزو هەموو ئەوانی تریش دەخاتە شوێنی ئاژەڵە بۆن ناخۆشەکان . ئەوە ئاشکرایە کە لێکچواندن لە گەڵ دەرکەوتنی شیعردا پەیڕەو کراوە .زۆرێکی ئەو لێکچواندنانەش لە نێوان مرۆڤ و بەشێک لە توخم و رەگەزەکانی سروشتدا بووە بە هەردوو ئاراستەی پۆزەتیف و نێگەتیف کە مەبەستی سەرەکیش لە پشتی هەردوو جۆرەکەوە بەرهەم هێنانی شیعریەت بووە . بەڵام دەشێ لە رووی لۆژیکی شیعریەت و ژیانیشەوە لاوازترین شێوازی لێکچواندن ئەوە بێت کەمرۆڤ لە گەڵ هەندێ ئاژەڵدا لێکچواندنی پێ بکرێت ، چونکە مرۆڤ لە دواکەوتووترین شێوەیداو لە سەرەتاییترین باری عەقڵیدا لە پەرەسەنووترین ئاژەڵ لە پێشترە . رەگەزە بێگیانەکانی تری نێو سروشت بە شێوەیەکی گشتی لە رووی پەرەسەندنەوە بێ لایەنن ، بەڵام ئاژەڵ نموونەی سەرەتایی بوونە بۆیە شوبهاندنی مرۆڤ بە ئاژەڵ چی ئەو ئاژەڵە بۆنی خۆش بێت یان بۆنی ناخۆش بێت جۆرێکە لە گەڕانەوە بۆ دواوە واتە گەڕانەوە بۆ نێو سروشت و بۆ قۆناغی بەر لە کۆمەڵایەتی بوونی مرۆڤ کە ئەوەش پێچەوانەی رەوتی مێژووەو لە هەمان کاتیشدا لەگەڵ ئێستاتیکای شیعردا زۆر کۆک نیینە .\nدیسان دەگەڕێینەوە بۆ ئەو خاڵەی کە گوایە ئاژەڵەکانی تر داو بۆ مامز دادەنێن و دەپرسین ئایا لە سروشتدا ئاژەڵەکان ماملانێ دەکەن لە پێناوی مانەوەدا یان هەوڵی لەناو بردنی یەکتری دەدەن لە ژێر کاریگەری ئیرەیی لە یەکتر کردندا ؟ یان لە بنەڕەتدا جۆرێک لە رێک کەوتن هەیە لە نێو ئاژەڵەکانی نێو سروشتدا کە ئەوەیش وای لێکردوون بتوانن پێکەوە بژین بە تایبەتی ئەوانەیان کە دڕندەنین . ئەمەش جۆرێک لەهێمنی و هاوسەنگی لە سروشتدا پێکهێناوە و بەشێکە لەو هارمۆنیا گشتییەی کە لە سروشتدا هەیەو سروشتی لە سەر بەندە . ئەگەر بەپێی ئەو لێچواندنانەی کە دەقەکەی لە سەر بنیاد نراوە ئەو رەگەزانەی کە کراون بە مۆدێل و ئەوانی تریان پێ بەراورد کراوە ، بریتی بن لە کەسێتی شاعیر ، دەبێ ئەوانە کێ بن کە داوی مرگی بۆ بچێنن ؟ ئەگەر لە رووی داهێنانەوە سەیر بکەین ئەوا دەشێ کەسێکی داهێنەر یان رۆشنبیرێک بکەوێتە بەردەم هەڕەشەی دەسەڵاتەوە لە بەر ئەوەی لەگەڵ دەسەڵات ناکۆک بێت و داهێنان و نووسینەکانی رەخنە بن لە دەسەڵات بەڵام بە گوێرەی ئەم شاعیرە هیچ ناکۆکیەکی لەگەڵ دەسەڵاتدا نییە و تەنانەت بەشێکە لە دەسەڵاتیش .\nهەرشوێن یان شتێکى تر دەخوازێت بە مەبەستى بەکاهێنانی لە بنیادنانی دەق یان هەر بەرهەمێکی تردا دەبێ زانیاری تەواوی لە بارەی ئەو توخم یان رەگەزەوە هەبێت . ئەوەى ئاشکرایە ئەوەی بۆنی خۆش بەرهەم دێنێت لە مامزدا تەنیا ناوکیەتی ئەویش دوای سەربرین و جیاکردنەوەی ئەو ناوکە لە مامزەکەو کەوتنە سەرزەوی ئەو ناوکە . لە لایەکى تریشەوە کاتێ بە ئاشکرا شاعیر مەبەستی لە مامز خۆیەتی واتە کەسێتی شاعیر دیسان ئەو لێکچواندنەش لە جێگای خۆیدا نییە کە شاعیرێکی نێرینە خۆی بە مامز بشوبهێنێت کە دیارە مامز مێینەیە . لەم بارەدا رووی لێکچواندنەکە دەشێ جۆرێک لە بێ ئاگایی نیشان بدات ئەگینا پێموایە ئەم شاعیرەی ئێمە رازی نایێت بشوبهێنرێت بە مامز . خۆ ناکرێت ئەم لێکچوانانە وەکو جۆرێک لەو نامەئلوفانە سەیر بکەین کە دەقى داهێنەرانە لێیان دەدوێت .\nلەدرێژەی بەراورد کردندا شاعیر ئەم جارەیان کرمى ئاوریشم دەکات بە مۆدێل و لە بەرامبەر هەزار کرمى تردا دایدەنێت . دیارە لەم بەراورد کردنەشدا کرمی ئاورێشم خاوەنی خاسێتە باش و پەسەندەکانەو هەموو کرمەکانی تریش خاوەنی خاسێتە خراپ و نادرووستەکانن . لێرەشدا شاعیر کرمی ئاورێشم لە شێوەیەکی پڕ گرفت و کێشەدا دەخاتە روو . کێشەو گرفتەکانیشى لەبەر ئەوەیە کە ئەم سروشت توانای بەرهەم هێنانی ئاوریشمی پێ بەخشیووە کە بەرهەمێکی بە نرخ و گران بەهایە . هەر لەم کاتەدا هەزار کرمی بێ بەرهەم قۆزاخەکانی ئەم کرمە دەشێوێنن . ئێمە نازانین پێوانە چیە یان لە سەر چ بنەمایەک ژمارەی هەزار لەم دەقەدا جێگیر کراوەو ئەو هەزارانەش لە گەڵ ئەو نموونەی کە کراوە بە مۆدێل لە سنووری دەقەکەدا ناکۆکن و هەوڵ دەدەن مۆدێلەکان لە ناو ببەن . لێرەدا هەزار کرم بە بێ سوودو بێبەرهەم ناو دەبرێن . راستە کرمی ئاورێشم کرمێکی بەرهەم هێنە بەڵام لە رووی زانستیەوە زۆرێکی تریش لە کرمەکان سوود بەخشن و دەوریان هەیە لە شیکردنەوەی خوێیەکان و گۆرینیدا بۆ نایترۆجین ، هەروەک هەندێکیان دەبنە هۆی ئەنجامدانی کرداری پەڕین لە نێوان نێرەو مێیەی هەندێک لە گوڵ و درەختەکانی میوەدا .\nدیارە ئەوە ئاشکرایە کە لێرەدا شاعیر مەبەستی لە کرمی ئاورێشم خۆیەتی . هەر بەو پێیەش هەزار کرمەکەی تر دەبن بە شاعیران و نووسەرانی تر .لەوەشدا شاعیر مەبەستێتی بڵێت کە لە نێوەندی رۆشنبیری نەتەوەکەی ئەمدا هەموو ئەوانەی ئیدیعای شاعیری بوون یان نووسەری بوون دەکەن هیچیان پێ نییە و تەنانەت دەشیانەوێت شووناسی داهێنانی ئەمیش بشێوێنن . ئەوەی جێگای پرسیارە ئەوەیە کە شووناسی داهێنان بە هیچ شتێک ناشێوێنرێت ، کەواتە ئەم شاعیرەی ئێمە بۆچى لەوە دەترسێت کە ئەوانێک وەکو خۆی دەڵێت هیچیان پێ نییە دەبێ بتوانن خەونە داهێەرییەکانی ئەم بژاکێنن ؟ لە لایەکی تریشەوە دەشێ وای لێکبدەینەوە کە داهێنەر کەسێکە لەهەوڵی سەختدایە بۆ ئەوەی بگات بە لوتکەی بڵندی داهێنان و دەشێت ئەوانی دی کە دیسان هەریەکە بە جۆرێک خۆیان بە بواری نووسینەوە خەریک کردووە نەک وەکو نەیار سەیر نەکرێن بەڵکو ئەمی داهێنەر بە هاوکار و هاو رێگای خۆیانبزانێت . بەڵام ئەوەی کە لێرەدا بە شێوەیەکی نائاسایی دێتە پێش چاو ئەوەیە کە ئەو کەسێتیەی کە خۆی دەخاتە بەراوردو روو بە روو بوونەوەوە لەگەڵ ئەوانی تردا وەها دەڕوانێتە هەموو ئەوانی تر کە دوژمن و نەیاری ئەم بن . کە ئەمەش لەگەڵ ئەو روانینەدا یەک ناگرێتەوە کە گوایە داهێنەران لە پێناوی جوانکردنی ژیان و چاندنی تۆوی خۆشەویستیدا کار دەکەن .\nشاعیر باسی خەونەکانی کرمی ئاورێشم دەکات .جێگای خۆیەتی بپرسین ئایا کرمی ئاورێش خەون دەبینێت ؟ یان خەون تەنیا خاسێتی مرۆڤە . هەرچەندە خەون لێرەدا مەبەست و ویست و ئامانج و ئەو شتانەیە کە ئەو خەونیان پێوە دەبینێت . بە واتایەکی تر ئەوەی باس دەکرێت خەونی کرمى ئاورێشم نییە بەڵکو خەونی شاعیرە .ئەم خەونانەش لە لایەن هەزار شاعیر و نووسەری بێ خەونەوە دەژاکێنرێن . ئایا لە راستیدا پرۆژەیەکى لەو جۆرە لە نێوەندی رۆشنبیری کوردیدا هەیە بۆ تێکدان و ژاکاندنی خەونەکانی ئەم شاعیرەی ئێمە یان ئەوە لێکدانەوەو بۆچوونی شاعیر خۆیەتی لە سەر ئەوانی دی و وای بۆ دەچێت کە ئیرەیی بەم دەبەن و رقیان لێی دەبێتەوە لە بەر ئەوەی کە کەسێکی دهێنەرە ؟ بێگومان ئەوە تێڕوانینێکی سەیرە کە مرۆڤ بەو جۆرە سەیری دەورو بەرو تەنانەت ئەو ناوەندەش بکات کە خۆیی تێدایە . ئەمەش لە ئاستێکی تردا دەلالەتی بێ متمانەیی بە هەموو ئەوانی دى هەڵدەگرێت . بە واتا شاعیر دیوارێک لە نێوان خۆیی و هەموو ئەوانی تردا درووست دەکات و هیچ رایەڵێکى پەبوەندی ناهێلێتەوە لە نێوان خۆیی و ئەوانی تردا . بە واتایەکى تر لە بری ئەوەی خۆشەویستی ئەوانی دی بوو بێتە رایەڵی پەیوەندی لە نێوان ئەم و ئەوانی تردا کەچى رق و کینەو پرۆژەی یەکتر سڕینەوە لە نێوانی ئەم و ئەوانی تردا هەیە .\nجارێکی تر شاعیر تاڤگە دەکات بە مۆدێل و لە بەرامبەر ئاوە کورتە باڵاکاندا رایدەگرێت بە جۆرێک هەرچی سیفاتی باش و پەسەند هەیە دەیبەخشێت بە تاڤگەو سیفاتە لاوازەکانیش دەداتە پاڵ ئاوەکانی تر . لە ئەنجامی ئەوەدا کە تاڤگە باڵای بەرزە هەموو ئاوەکانی تر بەردی ئیرەیی تێدەگرن . بێگومان تاڤگە رەگەزێکی بێ گیان و بێ لایەنیشە لە گەردووندا . شاعیر خاسێتەکانی مرۆڤ دەدات بەم رەگەزەی نێو سروشت . واتا لێرەدا کرداری بە مرۆڤ کردنی رەگەزەکانی سروشت دێتە ئاراوە . بەڵام ئایا ئەو دەلالەتە چییە کە لەم کردارەدا کە پێچەوانەی رەوتی ئاسایی پەرەسەندنە لە سروشتدا بەرهەم دێت ؟ دیسان ئەوەی کە بەراورد دەکرێت لەگەڵ ئاوە کورتە باڵاکاندا تاڤگە نییە هەروەک ئاوە کورتە باڵاکانیش ئاو نین ، بەڵکو تاڤگە خودی ئەو کەسەیە کە قسە دەکات و ئاوە کورتەباڵاکانیش هەموو ئەو شاعیرو نووسەرانەن کە ئەم پێی وایە رقیان لێیەتی و ئیریی پێدەبەن و سەرچاوەی ئەو رق و کینەو ئیرەیی بردنەش بەلای ئەمەوە دەگەڕێتەوە بۆ ئەوەی کە ئەم خۆی کەسێکی داهێنەرەو ئەوانی تریش لەو بوارەدا بێتوانان . بێگومان جێگای خۆیەتی بپرسین ئایا لە راستیدا ئەو رق و کینەو ئیرەیی بردن و داو بۆ چاندنە بوونیان هەیە یان ئەم کەسێتە لە وەهمدا ئەم هەموو نەیارەی بۆ خۆی دروست کردووە ؟ باشە ئەگەر ئەمانە هەموو لە وەهمدا درووست کرابن ، ئایا هۆی درووست بوونیان چییە ؟ بۆچى ئەم کەسێتیە بەو جۆرە بیر دەکاتەوە پێی وایە ئەم لە واقیعێکدا دەژی هەمیشە ئەوانی دی بەو جۆرە سەیری دەکەن ؟ ئایا لە بنەرەدا ئەم جۆرە روانینە لە سەر زەمینەی واقیع هەیە و شتێکی گشتیە لە بوونی مرۆڤدا یان راستەوخۆ پەیوەندی بە کەسێتی و باری سایکۆلۆژی و پەروەردەی تاکە کەس خۆیەوە هەیە و دەشێ بە شێوەیەکی راستەوخۆ رابردووی ئەو تاکە کەسەو ئەو ژینگە خێزانی و کۆمەڵایەتیەی تیایدا ژیاوە دەوری کاریگەریان هەبێت لە بەرهەم هێنانی ئەو جۆرە روانینەدا بۆ ئەوانی تر و لە بری روانینێکی دۆستانەو هاوشووناسیانە جۆرە رونینێکی نەیارانەو دوژمنکارانە بەرهەم بێت . وەک لە سەرەتاوە ئاماژەمان بۆ کرد ئەم دەقە شیعریەی شێرکۆ بێکەس کە رووبەرێکى بچووکی داگیر کردووە بە شێوەیەکى بەر بڵاو خەیاڵ و نەست و هەڵچوونیش کە دەشێ ئەمەی دواییان کاردانەوە بێت کاریان لە بەرهەم هێنانیدا کردووەو لە شێوەیەکى ناراستەوخۆدا و لە رێگای بە مۆدێل کردنی چەند نموونەیەکەوەو بەراورد کردنی ئەو نموونانەش بە هاوشێوەکانیان و هەروەها بەخشینی خاسێتی باڵای ئەوتۆ بە نموونە یان مۆدێلەکان کە بە ئاشکرا بکەونە ئاستێکی بەرزترەوە لە چاو هاوشێوەکانیاندا . لە راستیدا شاعیر ئەو دووانانەی لە نێوان مۆدێلەکان و هاوشێوەکانیاندا درووستی کردووە بریتین لە دووانەی نێوان خۆیی و ئەوانی تر . بە واتا ئەم لە رێگای بەرجەستە کردنی بەراوردەوە لە ئاستێکی بابەتیدا لە خودی خۆی دەدوێت و لەو ئاقارەشدا هەستکردنی بەرامبەر بە خودی خۆی چۆنە هەر بەو جۆرە لە نێو رووبەری دەقەکەدا کەسێتی خۆی بەرجەستە دەکات و رووانینی بۆ ئەوانی تریش چۆنە هەر بەو شێوەیەش کەسێتی ئەوانی تریش لە دەقەکەیدا بەرجەستە دەکات . ئەم بەرجەستە کردنەش بەرهەمی نەست و خەیاڵی شاعیرەو لێرەدا ئەم دەقە دەبێتە دەربڕینێکی ریالیستیانەی باری دەروونی شاعیرو دواندنی باری زاتی خۆیەتی بەرامبەر خۆی و دەرەوەی خۆی .\nنامه‌یه‌ک له مه‌لانا خالیدی نه‌قشبه‌ندییه‌وه بۆ عه‌تا قه‌ره‌داخی\nتا بۆ به‌رپرسه نا به‌رپرسه‌کانی سلێمانی بخوێنێته‌وه ، واته بۆ ئه‌وانه‌ی که گوێ له‌که‌س ناگرن هه‌رچۆن میرانی بابان به‌قسه‌ی مه‌ولانا خالیدیان نه‌کرد :\nئه‌ی ئه‌و که‌سانه‌ی که ئێستا له سلێمانیدا بوونه‌ته به‌رپرس و هیچتان نازانن به‌رپرسیارێتی چییه‌و زۆربه‌شتان هیچ په‌یوه‌ندییه‌کتان نییه به‌م شاره‌وه‌و دڵتان پێی ناسووتێت ، بیرتان ده‌خه‌مه‌وه کاتی خۆی من ویستم میرانی بابان له ناو یه‌کدا کۆک و ته‌بابن و خۆیان بپارێزن له ملکه‌چی بۆ فارسه‌کان و عوسمانییه‌کان . ئاگادارم کردنه‌وه تورک و فارس و ئه‌وانی تر نابنه دۆستی کوردو پشت پێبه‌ستنیان ساویلکه‌ییه . به‌ڵام ئه‌وان قسه‌کانی منیان پێناخۆش بوو نه‌ک گوێیان لێنه‌گرتم به‌ڵکو که‌وتنه دژایه‌تیکردنم و ناچاریان کردم به دڵشکاوی سلێمانی به‌جێبهێڵم . به‌ڵام سه‌رئه‌نجام هه‌ر کوڕه میره‌و پاڵی دا به یه‌کێک له فارس و تورکه‌کانه‌وه‌و سه‌رئه‌نجام کردنیان به گژی یه‌کترداو ئه‌وه‌ش بووه هۆی روخاندنی میرنشینه‌که . جارێکی تر وریاتان ده‌که‌مه‌وه پێویسته له ناوخۆتاندا رێکبکه‌ون و شوره‌یی و ریسواییه په‌نا بۆ نه‌وه‌کانی سه‌فه‌وی و قاجاری و عوسمانی ببه‌ن به دژی براکانی خۆتان . جارێکی تریش وریاتان ده‌که‌مه‌وه به لۆجیکی عه‌قڵ و مه‌نتیق بیربکه‌نه‌وه‌و ده‌ستبه‌رداری خواست و ویسته تاکه‌که‌سی و هه‌رزه‌کارییه‌کانتان ببن و بیر له‌وه بکه‌نه‌وه ئێوه به‌رپرسیارن له چاره‌نووسی ئێستای ئه‌م شاره‌و دانیشتوانه‌که‌ی و هه‌موو نه‌ته‌وه‌که‌شتان . هه‌ر هه‌ڵه‌یه‌ک بکه‌ن ریسوای دنیاو قیامه‌ت ده‌بن . تۆزێ چاوتان بکه‌نه‌وه‌و شاره‌که وه‌کو خۆی ببینن ئه‌م شاره ئه‌وه‌نده هه‌ژارو داماو نییه که‌سی تێدا نه‌بێت ئه‌رکی به‌ڕێوه‌بردنی بگرێته ئه‌ستۆ به‌ڵام ئه‌وه‌ی له شاره‌که‌دا عیزه‌ت و که‌رامه‌تی خۆی ده‌پارێزێت بێی عه‌یبه له‌گه‌ڵ هه‌ندێ له ئێوه‌ی به ناو به‌رپرس کاربکات که له هه‌موو بنه‌مایه‌کی ئه‌خلاقی و ئایینی و نیشتیمانی و نه‌ته‌وه‌یی رووتکراونه‌ته‌وه . به‌ڵێ جارێکی تر وریاتان ده‌که‌مه‌وه به تایبه‌تی ئه‌وانه‌تان که هێشتا لێتان بێئومێد نه‌بووم رێگه‌مه‌ده‌ن به‌وانه‌ی ترتان که له هه‌موو شتێک رووتکراونه‌ته‌وه شار بشێوینن و خوێنی رۆڵه‌کانی به ناهه‌ق بڕژێت و ئه‌زموونی فه‌رمانڕه‌وایی ئه‌مجاره‌ش به‌ده‌ردی ئه‌زموونی فه‌رمانڕه‌وایی میرانی بابان و ده‌سه‌ڵاتدارییه‌که‌ی شێخ مه‌حمود بچێت .\nرابه‌رو نوێکه‌ره‌وه‌ی رێبازی نه‌قشبه‌ندی خالیدی مکایه‌ڵی شاره‌زووری 7-5- 1827 شام\n77 ائتلاف دولە القانون 17 عدنان رمیچ خرنوب عبید ژکر 5،874\nعیماد عەلی : بۆچی وا لە مینبەری مزگەوتەکانەوە دەرشێنەوە ؟ .\nدکتۆر کەمال میراودەلی : جیاوازیی نێوان سیاسەت و گەوادیی سیاسیی .


وەزارەتی دارایی ڕێژەی لێبڕینی مووچەی ڕاگەیاند - تۆڕی میدیایی خەڵک\nوەزارەتی دارایی حكومەتی هەرێمی كوردستان، سەرجەم گەنجینە و بانكەكان ئاگادار دەكاتەوە كە لیستی مووچەی مانگی نیسان ئامادە بكەن.\nسەرچاوەیەك لە وەزارەتی دارایی ڕایگەیاند، خەرجكردنی مووچەی مانگی نیسانی 2021 بە هەمان ڕێژە و میكانيزمیی مانگی ڕابردوو بە لێبڕینی رێژەی ٢١% بۆ فەرمانبەران و ڕێژەی ٥٠% بۆ پلە تایبەتەكان.\nئاشكراشیكرد، كۆی خەرجی مووچەكان بە پێی وەزارەتەكان بە یەك لیست بۆمان ڕەوانە بكەن.\nئەمەش لەكاتێكدایە، بڕیارە 25ی هەموو مانگێك مووچەی سەرجەم وەزارەتەكان لە چەند ڕۆژێكدا دابەش بكرێت، هاوكات بڕیار بوو لە ئەگەری ڕێكەوتنی هەرێم و بەغدا لێبڕینی مووچە نەمێنێت، بەڵام بەپێی ئەم بڕیارە بێت، حكومەتی هەرێم پابەندی بەڵێنەكانی نابێت.\nبەرەنگاربوونەوەی دایناسۆرەكانی گەندەڵی لە عێراق


وەزارەتی پێشمەرگە ڕایگەیاند، کۆبوونەوەیەکی فراوانی لەگەڵ بەڕێوەبەرایەتییەکان ئەنجام داوە بۆ بە ئەلیکترۆنیکردنی موچەی پێشمەرگە.\nوەزارەتەکە لە ڕاگەیەنراوێکدا کە کۆپییەکی دەستی "ناس کورد" کەوتووە (25ی ئایاری 2021) دەڵێت، ئەمڕۆ بەڕێوەبەرایەتی چاکسازی، هاوڕێ لەگەڵ کۆڵۆنێڵ یان تێن هۆڤ، ڕاوێژکاری سەربازیی هۆڵەندا کۆبونەوەیەکی بەڕێوەبرد لەگەڵ نوێنەری بەڕێوەبەرایەتیەکانی وەزارەت بەمەبەستی تاوتوێکردنی پرۆژەی بە ئەلیکترۆنیکردنی موچەی پێشمەرگە."\nدەشڵێت، نوێنەری بەڕێوەبەرایەتیەکان پێکهاتبوون لە نوێنەری بەڕێوەبەرایەتی گشتی ژمێریاری سەربازی، بەڕێوەبەرایەتی پلاندانان ورێکخستنی میلاکات، بەرێوەبەرایەتی ئیدارەی ئەفسەران، بەرێوەبەرایەتی ئیدارەی کارمەندان وبەرێوەبەرایەتی گەیاندن.\nڕاشیگەیاند، لە کۆبوونەوەکەدا جەخت "لەسەر دروستکردنی داتابەیسێکی ناوەندی لە وەزارەت کراوەتەوە بە هەماهەنگی ئەو لایەنانە وپاڵپشتی هێزەکانی هاوپەیمانان، بۆ ئەوەی لە ماوەیەکی نزیکدا پڕۆژەکە بە ئەنجام بگات و هەنگاو بنرێت بۆ جێبەجێکردنی."


به‌رنامه‌یه‌ك بۆ ئه‌و خانمانه‌ی كه ده‌یانه‌وێت لێویان سوراو لێبده‌ن\nسەرەتا»مۆبایل»ئاى ئۆ ئێس -IOS»به‌رنامه‌یه‌ك بۆ ئه‌و خانمانه‌ی كه ده‌یانه‌وێت لێویان سوراو لێبده‌ن\nلەلایەن botan luqman لە 27/06/2017 0 Comments\nئایا كێشه‌ی تۆ ئه‌وه‌یه كه زۆربه‌ی كات له ژووره‌كه‌ت دێیته ده‌ره‌وه به بێ ئه‌وه‌ی سوراوه‌كه‌ت بكه‌یت؟\nپێویست به دوو دڵی ناكات تۆ Meitu ت هه‌یه كه به‌رنامه‌یه‌كی ده‌ستكاری سێڵفیه و ده‌توانیت به‌كاری بێنیت بۆ مه‌به‌ستی سوراوكردن و جوانكاری.\nله ئێستادا به‌رنامه‌كانی جوانكاری به‌رده‌وام ڕوو له زیادبوونن سه‌ره‌تا به سافكردنی ڕووخسار ده‌ستی پێكرد و دواتر فلته‌ره‌كانی وێنه و به‌رده‌وام له‌به‌ره‌و پێشچوندایه تا دواهه‌مینیان كه به‌رنامه‌ی Meitu بۆ مه‌به‌ستی سوراوكردنی خانمان به‌كاردێت.\nده‌توانن به‌رنامه‌ی Meitu له‌سه‌ر هه‌ردوو سیسته‌می ئاندرۆید و iOS دابه‌زێنن له ڕێگای ئه‌م به‌سته‌ره‌وه meitu\nهه‌روه‌ها ئه‌م به‌رنامه‌یه له كۆمه‌ڵێك قه‌ڵه‌م و ڕه‌نگ پێكدێت كه ده‌توانن خانمان به گوێره‌ی ئاره‌زووی خۆیان هه‌ڵیانبژێرن ، شایه‌نی باسه به‌رنامه‌ی Meitu له مانگێكدا زیاتر له ٤٥٠ ملیۆن به‌كارهێنه‌ری چاڵاكی هه‌یه به به‌رده‌وامی.\nبابەتەكانی پێشووتربۆ بەکارهێنەرانی سیستەمی IOS دەتوانن وەشانی 11 بێتا دابەزێنن\nبابەتی دواتر ژمارەی بەکارهێنەرانی مانگانەی فەیسبووک گەیشتە دوو ملیار کەس و یوتوب لە پلەی دووەمە بە 1.5 ملیار کەس\nچۆنیەتی دامەزراندنی Metasploit-Framework لەسەر Termux – ئەندرۆید | بەبێ ROOT\nبەرنامەی Adobe Dreamweaver CC 2017 بە کراکەوە\nلەلایەن Brwa Jaza 18/12/2016\nبە ناوی خوای گەورە بەرنامەی dreamweaver یەکیکە لە بەرهەمەکانی کۆمپانیای Adobe کە بەکارهینەری باشی هەیە ئەم…\nلە ڕێگەی ئەم کەڤەرەوە دەتوانیت ئایفۆنەکەت بکەیت بە دوو سیم کارت\nلەلایەن Brwa Jaza 10/07/2016\nبە ناوی خودا وەک دەزانن تا ئێستا کۆمپانیای ئەثڵ کە خاوەنی مۆبایلی جۆری ئایفۆنە هیشتا…\nئەپڵ دەیەوێت لە رێگەی دڕۆنەوە بەسەر نەخشەی گووگڵ سەربکەوێت\nلەلایەن Rasty Saeed 02/12/2016\nلە ئێستا دا بەشێک لە گەورە کۆمپانیاکانی بواری تەکنەلۆژیا لە هەوڵی پێشخستنی نەخشە دان، بەجۆریک…\nئەپلیکەیشنی Reverse Movie FX PRO (بۆ پێچەوانە کردنەوەی ڤیدیۆکان) بە Free دابگرە!!!\nلەلایەن Hunar Ali 23/06/2017\nوەک ئاشکرایە پرۆگرام و ئەپلیکەیشنەکانی ئەندرۆید زۆرن و مەودایەکی فراوان لە ئەپلیکەیشنی جۆراو جۆری ھەیە…\nبه‌کارهێنانی په‌نجه‌مۆری کامێرایی بۆ ئه‌و ئه‌ندرۆیدانه‌ی په‌نجه‌مۆریان نیه\nلەلایەن awder omer 07/01/2016\nله‌م بابه‌ته باسی چۆنیه‌تی دانانی په‌نجه‌مۆری کامێرایی ده‌که‌ین که بۆ ئه‌و مۆبایلانه گونجاوه…\nتێك ئای 29-12-2015\nمۆبایلە نوێیەکەی نۆکیا Nokia 10 خاوەنی 5 کامێرایە لە دواوە.\nلەلایەن Razwan Omer 30/01/2018\nکامێرا و وێنەگرتن ئەمڕۆ بۆتە شتێکی زۆر گرینگ لەسەر مۆبایلە زیرەکەکان، وەکوو مۆبایلی گووگڵ کە…


لە پەیوەندییەكی تەلەفۆنیدا بەڕێز سەرۆكی ئەنجومەنی وەزیرانی هەرێم لەگەڵ پارێزگاری سلێمانی، دوایین پێشهاتەكان تاووتوێ كرا و بڕی دوو ملیار دینار بۆ كەرتی تەندروستی تەرخان كرا.\nڕۆژی پێنجشەممە 18/6/2020، بەڕێز مەسرور بارزانی سەرۆكی حكومەتی هەرێمی كوردستان لە پەیوەندییەكی تەلەفۆنیدا لەگەڵ د. هەڤاڵ ئەبوبەكر پارێزگاری سلێمانیدا، سەبارەت بە ڕێكار و بەرنامە و پێشنیازەكانی حكومەتی هەرێمی كوردستان و تێگەیشتن و كۆبوونەوەی هاوبەشی لایەنە سەرەكییەكانی بەشدار لە حكومەتی هەرێمی كوردستان و حكومەتە خۆجێییەكان و باری دارایی و ئابووریی و موچەی موچەخۆران و قۆناغەكانی بەرەنگاربوونەوەی كۆرۆنا، گفتوگۆیان كرد.\nبەڕێز سەرۆكی حكومەتی هەرێمی كوردستان پشتیوانیی و ئامادەیی خۆیانی بۆ هەر پێشنیاز و هەماهەنگیی و كارێكی هاوبەش دەربڕی لە پێناو خزمەتكردنی هاووڵاتیان و سەقامگیریی هەرێمی كوردستان و پاراستنی كیانی دەستوریی هەرێمی كوردستان، دواتر بڕی دوو ملیار دیناری بۆ كەرتی تەندروستیی پارێزگای سلێمانی لە ڕێی بەڕێز وەزیری تەندروستییەوە تەرخانكرد و جەختی كردەوە لەسەر ئەوەی كە هەموو تواناكان بۆ پاراستنی تەندروستیی گشتیی و خزمەتگوزارییە گشتییەكان و دابینكردنی موچە و بودجەی هەرێمی كوردستان و كاركردن لەسەر پەرەپێدانی بنەما ئابووریی و داراییەكان تەرخان دەكەن.\nلای خۆیەوە بەڕێز پارێزگاری سلێمانی سوپاسی هەڵوێستی بەڕێزیان و بەڕێزان سەرۆكی هەرێمی كوردستان و سەرۆكایەتیی پارتی دیموكراتی كوردستان و هاوسەرۆكانی یەكێتیی نیشتمانیی كوردستان و ڕێكخەری گشتیی بزوتنەوەی گۆڕانی كرد، كە بەدەنگ پێشنیاز و دەستپێشخەریی و داخوازییە جەماوەریی و فەرمییەكانی هاووڵاتیانی كوردستان و پارێزگای سلێمانییەوە هاتن و ئامادەیی و پشتیوانیی خۆیانیان بۆ هەماهەنگیی و كاری هاوبەش دەربڕی.


گەورەترین تەلەسکۆپی گەردوونیی جیهان دەچێته ئاسمان - Mehr News Agency\n5 berfanbarê 2017 - 15:02\nNews Code 15018\nلە ڕۆژانی داهاتوودا;\nگەورەترین تەلەسکۆپی گەردوونیی جیهان دەچێته ئاسمان\nناسا خەریکی تێپەڕاندنی دواقۆناغەکانی ئامادەکاریی تەلەسکۆپی گەردوونیی جەیمز وێبە بۆ ئەوەی ڕەوانەی سەفەرێکی چەند ملیۆن کیلۆمەتری لە سووڕگەی هەتاوی بکەن.\nبە راپۆرتی ئاژانسی هەواڵی مێهر بە گێرانەوە لە نیوئەتڵەس، تەواوکردن و ئامادەکاریی ئەو تەلەسکۆپە ئاڵۆزە نزیکەیە دوو دەیەی خایاندووە و ئێستا دوای ئەنجام دانی چەندین تاقیکاری بە مەبەستی لێکدانەوەی هەلومەرجی ئەو تەلەسکۆپە لە سەرمای زەختدا، لە زەمانی هاویشتنی بۆ گەردوون نزیک دەبینەوە.\nهاوشێوەسازیگەلێکی زۆر بۆ لێکدانەوەی هەلومەرجی ئەو تەلەسکۆپە لە سەرمای سەخڵەتدا ئەنجام دراوە و تەلەسکۆپی جەیمز وێب پاوەجێی و کردەوەیەکی باشی لەو دۆخەدا لە خۆی نیشان داوە.\nدوا قۆناغەکانی ئامادەکاریی ئەو تەلەسکۆپە لە ماوەی ١٠٠ رۆژدا لە ناوەندی گەردوونیی جانسۆنی ناسا لە هیوستۆن ئەنجام دراوە و بە کەڵک وەرگرتن لە ئەلگۆڕیتمێکی تایبەتی کارایی ١٨ ئاوێنەی سەرەکیی کۆنتڕۆڵ کراوە. ناسا بۆ تاقی کردنەوەی ئەو تەلەسکۆپە بۆ ماوەی ٣٠ رۆژ لە هەوایەکی زۆر سارددا و لە دۆخێکی بۆشدا ڕایگرتووە.\nئەرکی سەرەکیی ئەو تەلەسکۆپە ناسینی تیشکی بان سووری بڵاوبووە لە سەرچاوەگەلی لاواز و دووری نەناسراوەیە. ئەو تەلەسکۆپە تاقەتی سەرمای ۲۳۳ی ژێر سیفری سانتیگەرادی بووە و پاش دابەسترانی قەڵغانێکی تایبەتی لە بەرامبەر گەرمای هەتاویش تاقەتی پێویستی هەیە.\nئامادەکاریی ئەو تەلەسکۆپە هەتاوییە ڕەنگە ساڵێکی دیکە درێژە بخایێنێت و هاویشتنی بۆ گەردوون لە بەهاری ساڵی ٢٠١٩دا لە گۆیانی فەڕەنساوە ئەنجام دەبێت.\nزانستی ئەستێرە ناسی


فریشتەکانی دوێنێ و دێوەزمەکانی ئیمڕۆ.\nدوای ڕوخانی بەعس لە ساڵی ٢٠٠٣ و هاتنە مەیدانی ئەمریکا، سەرجەم ڕاگەیاندنی لایەنە کلاسیکیەکان لە هەموو پارچەکانی کوردستاندا لە کەیف و سەمادابوون کە گوایا ئەمریکا هاوپەیمانی حکومەتی باشوورە و وەک فریشتەیەک باسیان لە ئەمریکا دەکرد، تەنانەت کار گەیشتە ئەوەی کە شەوانەی خۆشیشیان بۆ ئەو مارێنزە ئەمریکیانە دەڕازاندەوە کە ڕێیان لە شارەکانی هەرێم دەکەوت، تا لە دواجاردا ئەمریکا زۆر بەڕاشکاوی ڕایگەیاند کە باسیان لە هیچ جۆرە هاوپەیمانیەک لەگەڵ لایەنە کوردیەکاندا نەکردووە و تەنها لە ڕووی ئینسانیەوە کۆمەکیان پێکردوون.\nتەنانەت ئەو لایەنانە هاوکاریەکانی ئەمریکایان وەک چەکێک بۆ پڕوپاگەندە دژ بە پ‌ک‌ک و دەستکەوتی بێوێنە بۆ بارزانیان لێکدەدایەوە، سەری زمان و بنی زمانیان ئەوە بوو کە گوایا ئەمریکا هەمەکارەی جیهانە و لەبەرخاتری حکومەتی هەرێم و خودی بارزانی هاتۆتە سەر خەت، هەر لەو کاتانەدا ئۆردوگانشینانیش خەونیان بەوەوە دەبینی کەهاکا ئێرانیشی لەناو برد و هەمان شانۆگەری باشووری کوردستان لە ڕۆژهەڵاتیشدا دووبارە بوویەوە.\nلەو سەروبەندەدا بەڕێزێک ڕوو لە ئۆردوگای کۆیە دەکات و بەم شێوەیە دوو پرسیار ئاڕاستەی سکرتێری گشتی حیزبی دیموکرات دەکات:\nپرسیار/ ئێستا ئەمریکا لە مەیداندایە، ئایا ئێوە چی بەرنامەیەکتان بۆ ڕۆژهەڵاتی کوردستان پێیە؟\nسکرتێری گشتی حیزبی دیموکرات زۆر بە دڵخۆشیەوە وەڵام دەداتەوە و دەڵێت:- برا، بەرنامە دانراوە و بڕاوەتەوە، تکایە بۆ خاڵی سفرمان مەگێڕەرەوە.\nپرسیار/ بەرنامەکەتان چییە؟\nوەڵام/ فڵان کەس سەرۆک کۆمارە، فڵانیش وەزیری کاری دەرەوەیە، فڵانیش ئوستاندارە، ...هتد.\nتەنانەت زۆر جار هەم لە کۆڕ و کۆبوونەوەکاندا و هەم بەبۆنە و بێ بۆنە باسیان لە سەردانەکەی بارزانی بۆ ئەمریکا دەکرد و وەک حیکمەتی بارزانیش وێنەیەکی هاوبەشی جۆرج بوش و کاک مەسعودیان لە ماڵەکانیان هەڵدەواسی. لە بەرامبەریشدا پژاک و پەیەدە و پەکەکەیان وەک وەرەقەی سوتاو بەناو دەکرد و دەیانگوت ( مادام لە بەرەی ئەمریکاوە نین کەواتە هیچ بەهیچ ناکەن، ئەمڕۆنا سبەی ئەمریکا هاوشێوەی جند الاسلام پەکەکەش لەناو دەبات، پژاک و پەیەدەش هاوشێوەی پەکەکە لە لیستی تیرۆردا جێگیر دەکرێن....هتد).\nئەم لایەنانە لەوە زیاتریش دەڕۆرشتن و هەموو گرێدراویەکانی حکومەتی هەرێمیان بە ئێران و تورکیاشەوە زۆر بە ئەرێنی دەبینی و دەیانگوت:- ئەوان حکومەتن و مافی هەموو جۆرە پەیوەندییەکیان بەداگیرکەرانی کوردستانەوە هەیە.\nکاتێک لە شەڕی کۆبانێشدا ئەمریکا هاوکاری بە کۆبانێ گەیاند و بڕیاری هاوکاریکردنی کوردانی ڕۆژاوایدا، بەهەمان شێوە ڕایاندەگەیاند کە بەتەلەفۆنێکی مەسعود بارزانی ئەمریکا بەو کارە هەستاوە، بەبێ ئەوەی ئەو کەس و لایەنانە شەرم بیانگرێت و ددان بەو ڕاستیەدا بنێن کە بارزانی نەک هەر ئامادە نییە داوای هاوکاری بۆ ڕۆژاوای کوردستان بکات بەڵکو جۆرەها ڕێگەشی بۆ کۆتایهێنان بە کانتۆنەکانی ڕۆژاوا گرتۆتە بەر.\nئێستا هەم ئەمریکا و هەم ڕوسیا باس لە هاوپەیمانی کوردانی ڕۆژاوا دەکەن و هەم بە ئاشکراش هاوکاریان دەکەن، کەچی سەرسوڕمان ئەوەیە کە لەلای ئەو حیزبە کلاسیکیانە فریشتەکەی دوێنێ بووە بە دێوەزمە و باس لەوە دەکەن کە هیچ خێرێک لە ئەمریکا و ڕوسیا بەدی ناکرێت.\nواتە ئەگەر ئاوڕێکی ئینسانی لە حکومەتی هەرێم بدەنەوە ئەوە فریشتەن و هەمەکارەی جیهانن، بەڵام ئەگەر وەک هاوپەیمانیەکیش باس لە کانتۆنەکانی ڕۆژاوا بکەن ئەوە هەم دێوزمەن و هەم خێر و بێریشیان لێ بەدی ناکرێت!!!\nلێرەدا بەراوردی باشوور و ڕۆژاوا ناکەم، بەڵام بە گرنگی دەزانم کە باسێک لە ئەمریکا و ڕوسیا لەلایەک و تورکیا و ئێرانیش لەلایەکی دیکەوە بکەم.\nئەمریکا و ڕوسیا لەسەر داوای کانتۆنەکان نەچوونە ڕۆژاوا، بەڵکو بەهۆی شۆڕشگێڕێتی و بەرخۆدانی بەڕیوەبەرایەتی ڕۆژاواوە ناچاربوون کە وەک هاوپەیمانییەک باس لە یەپەگە و یەپەژە بکەن.\nبەڵام ئێران و تورکیا لەڕێی دەسەڵاتدارانەوە بوونە هەمەکارەی باشوور و وەک دوو سەرۆک خێڵیش باس لە تاڵەبانی و بارزانی دەکەن.\nخێر و بێری ئێران و تورکیا لە خێر و بێری ئەمریکا و ڕوسیا بۆ کوردان زیاتر نییە، ئەگەر ئەمریکا و ڕوسیا خاوەن بەرژەوەندی خۆیانبن ئەوا ئێران و تورکیا خاوەن بەرنامەی نەهێشتنی کوردانن.\nئەمریکا و ڕوسیا دوو هێزی ئیمپریالیزمین و زۆربەی مەترسیەکانیان بۆ گەلە سەردەست و داگیرکەرەکانی ناوچەکەیە، بەڵام ئێران و تورکیا خۆیان دوو داگیرکەری کوردستانن و هەموو مەترسیەکانیشیان بۆ نەتەوەی کوردی داگیرکراوە.\nئەمریکا و ڕوسیا وەک هەڕەشە و مەترسییەک لە چەتە ئیسلامیەکان دەڕوانن، بەڵام ئێران و تورکیا خۆیان دوو دەسەڵاتی ئیسلامین و گەورەترین پشتیوانی چەتە ئیسلامیەکانیشن.\nبۆ لایەنی کوردی هەزاران جیاوازی دیکە لە نێوان "ئەمریکا-ڕوسیا" و "ئێران-تورکیا"دا هەیە و هیچ کاتێک بۆ کوردان ئێران و تورکیاش لە ئەمریکا و ڕوسیا باشتر نابن، لەبەرئەوە ئەمریکا و ڕوسیا هەم ئەو فریشتەیەی ڕابردوو نین هەم ئەو دێوەزمەیەی ئیمڕۆش نین وەک لایەنە کلاسیکیەکان باسی دەکەن، بەڵام لەوەتەی کورد هەیە ئێران و تورکیا دوو بەڵا و دوو دێوەزمە بوون.\nماڵپه‌ڕی جه‌لال محه‌مه‌د


مەحمود عوسمان: پارتە كوردییەكان ڕازی نین كەسایەتی سەربەخۆ لەپۆستە وەزارییەكان دابنرێن\nسیاسەتمەدارێکی ناسراوی كورد ئاماژە بۆئەوەدەکات؛ پارتە كوردییەكان رازینابن كەسایەتی سەربەخۆی كوردی لەدەرەوەی ناوەندی سیاسی كوردیدا پۆستە وەزارییەكانی ناو حكومەتەكەی محەمەد عەلاوی وەربگرن.\nمەحمود عوسمان؛ سیاسەتمەداری ناسراوی كورد ئاماژە بۆئەوەدەکات: هەموو پارتە سیاسییە عێراقییەكان پاڵێوراوی خۆیان پێشكەشی عەلاوی دەكەن و هاوشێوەی حكومەتەكانی تر دوای رەزامەندی سەرۆك وەزیران پۆستەكان وەردەگرن.\nباسی لەوەش كردووە، كە ئەوە راست نییە دەوترێت لەدەرەوەی پارتە سیاسییەكان كەسانی سەربەخۆ بۆ وەرگرتنی پۆستە وەزارییەكان رادەسپێردرێن، بەڵكو ئەوە پارتەكانن پاڵێوراو بۆ وەزارەتەكان پێشكەش دەكەن، بۆیە پرەنسیپی سەربەخۆیی لەئارادا نامێنێت.\nئەوەش دەڵێت"پارتە شیعییەكان گڵۆپی سەوزیان بۆ عەلاوی هەڵكردووە بۆ ئەوەی كەسانی سەربەخۆ بۆ پۆستەكانیان دەستنیشان بكات بەو مەرجەی هەمان مامەڵە لەگەڵ كوتلە كوردی و سوننیەكانیشدا بكات، ئەگەر نا ئەوانیش چاو بە بڕیارەكەیاندا دەخشێننەوە".\nبەقسەی مەحمود عوسمان لەناو هەموو پارتە سیاسییەكاندا كەسانی پاك و لێوەشاوە هەیە، بۆیە شتێكی لۆژیكی نییە بەتەواوەتی كەسایەتییە حیزبییەكان رەتبكرێنەوە.\nعوسمان ئاماژەی بۆ ئەوەش كردووە، محەمەد تۆفیق عەلاوی پشتگیری ئێران و ئەمەریكای بەدەستهێناوە، بەڵام لەبەر كۆمەڵێك هۆكار توانای ئیدارەدانی ئەو قۆناغە و داهاتووی عێراقی نییە، كە دیارترینیان بریتییە لە بێتوانایی لە رازیكردنی شەقامی عێراقی و كوتلە سیاسییەكان لەیەككاتدا، هەروەك سەختی دۆخی سیاسی و ئەمنی و ئابووری عێراق .\n697 جار بینراوە


2021/12/30 5269 جار بینراوە\nلەسەر ستەیجی گەورەترین فاشیۆن لە عێراق وەستاوە، نمایشی ئەو جلانە دەکرێت کە دیزاینی کردوە، ئەو لە شارۆچکەیەکی گەرمیانەوە دیزانینی جل و بەرگ دەکات بەربەستی زۆر هاتۆتە رێگەی، بەڵام باوکی بوە بە پشتیوانی.\nپەیام مەحمود، دانیشتوی شارۆچکەی باوەنورە لە ئیدارەی گەرمیان، خوێندنی پەیمانگای کشتوکاڵی تەواوکردوە، هەر لە مناڵیەوە خولیای وێنەکێشانی هەبوە، دواتر حەزو ئارەزوی بۆ رێکخستنی جل و بەرگ لەلا دروست بوە. تاوەکو ساڵی (٢٠١٦) پەیام، لە رێگەی سکێچەوە نەخشی جلە کانی دەکێشا و رەنگی دەکرد، دواتر هەنگاوی ئەوەی نا کە دەست بکات بە بەرجەستەکردنی دیزاینەکانی و دەستی بە دورین کرد.\nپەیام دەڵێت: "ئەوەم بە بێ بینینی هیچ خولێکی تایبەت کرد تەنها لەڕێگەی ئەنتەرنێتەوە زانیاریم لەسەر فاشیۆن و دیزاین کۆدەکردەوە تا زیاتر پەرەی پێ بدەم".\nئەو دیزاینی جل و بەرگی باڵاپۆشی دەکات لە بارەیەوە وتی: "بیرۆکەی دیزاینی جلەبەرگی باڵا پۆش لەوەوە لام دروست بو کە دەریبخەم کە ئەکرێت ئافرەت باڵا پۆش و شیک پۆشیش بێت لە هەمانکاتدا، کارەکانم سوپاس بۆخوا زۆر گونجاوە لەگەڵ کلتورو ئاینی کۆمەڵگا". هەورەک پەیام، بەشێوەیەک لەگەڵ کارەکەیدا خۆی ماندو دەکات کە دەیەوێت لە داهاتودا لە وڵاتانی دیکە خوست لەسەر کارەکانی بێت.\nئاڵنگاری بۆ گەشتن بە خەونەکەی\nبەهۆی ئاداب و کلتوری ناوچەکەوە ژنان لە کوردستان بەکەمی دەگەن بە ئامانج و خەونەکانیان هەروەک پەیام، بێبەش نەبوە لە بەربەستی رێگاکانی گەشتن بە خەونەکەی.\nوەک خۆی دەڵێت: "بێگومان بۆمن هیچ ئاسان نەبو لە سەرەتاوە تا ئێستاش زۆر رێگریم هەبوە لە کەسانی چواردەور و نزیکەکانەوە، چونکە لە کۆمەڵگەی داخراوی ئێمەدا، کچەکان نابێت خەون و ئامانجیان هەبێت یان دەرکەون وفێرکراون تەنها ئامانجیان ئەبێت هاوسەرگیری بێت".\nبۆ ئەمەش باوکی پەیام دەبێتە پشتیوانی کچەکەی ئەو دەڵێت: "بە پشگیری باوکم و خێزانەکەم، توانیم روبەڕوی رەخنەو بەربەستەکانن ببمەوە".\nلە باوەنورەوە بۆسەر ستەیجی گەورەترین ڤستیڤاڵ\nپەیام، یەکێکە لەو دیزاینەرانەی کە دیاری کرابو لە گەورەترین فستیڤاڵی فاشن لە عێراق بەشداربێت، هەروەک دەشیەوێت کارەکانی لە گەرمیان نمایش بکات.\nئەو وتی: "لە رێگەی ستافی فستیڤاڵی فاشن فلۆراوە داواکرا بەشداریکەم لەگەورەترین فستیڤاڵی فاشن لە سەرئاستی عێراق و کوردستان، من وەک یەکەم کچ لە گەرمیانەوە بەشداریم کرد، دەرفەتێکی زۆر باش بو بۆ بەرەو پێش چون و ناساندنی کارەکانم".\nهەروەک پەیام، دەیەوێت لە ناوچەکەی خۆی لە گەرمیان نمایشی کارەکانی بکات: "هیوادارم بتوانم فیستیڤاڵێکی گەورەی فاشن تایبەت بە باڵا پۆشی لە گەرمیان ئەنجام بدەم".\nخواست لەسەر دیزاینەکانی\nپەیام، لە رێگەی تۆڕی کۆمەڵایەتی ئینستاگرام کارەکانی نمایش دەکات کڕیارەکانی دەتوانن لەو رێگەوە بەدەستیان بگات. لە بارەی خواستی کڕیارەکانیەوە وتی: "گرنگترین مەرج لە دیزاینەکانم ئاسودەیە بە واتا بەجۆرێک بێت موشتەری ئاسودەبێت بە پۆشینی، دیزاینەکانم هەم بۆ بۆنە هەم بۆ چونە دەروەی رۆژانی ئاساین".\nئەو نیگەرانە لەوەی رێزی بەرهەمەی دەستی ناوخۆ وەک پێویست نیە، دەڵێت: "نیگەرانم نرخ و بەهایەکی گونجاو بۆ کاری دیزاین دانانرێت، پێویستە زیاتر گرنگی پێبدرێت ناکرێت لەگەڵ جلێکی دەروە بەراورد بکرێن".\nپەیام، بەردەوامە لە کارەکەی و دەیەوێت هەنگاوی زیاتر بنێت هەم وەک کچێک و هەمیش وەک نوێنەری شارەکەی لەسەر ئاستی باڵاتر کارەکانی نمایش بکات.\nبەوێنە هەندێک لە دیزاینەکانی لە کاتی نمایش\nژمارەی سەردان 574,159 ژمارەی میوان 18


دەستبەسەربوونی سێ هاوڵاتی لە شارەکانی بۆکان و مەهاباد – زاگرۆس پۆست\nماڵەوە / کوردستان / دەستبەسەربوونی سێ هاوڵاتی لە شارەکانی بۆکان و مەهاباد\nدەستبەسەربوونی سێ هاوڵاتی لە شارەکانی بۆکان و مەهاباد\nسێ شه‌ممه 25 ئه‌یلول 2018\tکوردستان, هەواڵ 69 جار خوێنراوه‌ته‌وه\nسێ هاوڵاتی خەڵکی شارەکانی مەهاباد و بۆکان لە لایەن هێزەکانی ئیتلاعاتی ڕژیم دەستبەسەر و بۆ شوێنێکی نادیار گوازرانەتەوە.\nبە پێی هەواڵی گەیشتووبە ماڵپەڕی زاگرۆس پۆست؛ڕۆژی سێ شەممە ٣ی ڕەزبەر، هێزەکانی ئیتلاعات لە شاری مەهاباد هێرشیان کردووەتە سەری ماڵی دوو هاووڵاتیی کورد بە ناوەکانی حەسەن ئەرتەنگ و ئارام خۆرسەندی لە “گوگتەپە”ی ئەو شارە و دەستبەسەریان کردوون.\nهەر بە پێی هەواڵی گەیشتوو، لە شوێنی ڕاگرتن و تۆمەتە وەپاڵدراوەکانی ئەو دوو هاوڵاتیە کوردە، هیچ زانیاریەک لە بەردەستدا نیە.\nهەر لەو پەیوەندییەدا. ئەمڕۆ سێ شەممە ٣ی ڕەزبەر ، هاوڵاتیەکی دیکەی کورد بە ناوی “ئەسعەد حاجی‌ڕەسووڵی” خەڵکی ئاوایی “ئالیکەند” سەر بە شاری بۆکان لە لایەن هێزە لیباس شەخسییەکانەوە دەستبەسەر کراوە.\nناوبراو لە دوایی دەستبەسەر کردن، بۆ زیندانی ئیدارەی ئیتلاعاتی ڕژیم لە شاری بۆکان گوازراوەتەو و لە هۆکاری دەستبەسەر کردن و ڕاگرتنی ناوبراو هیچهەواڵێک لە بەردەستدا نییە.


1. کورتە فیلمێکی کوردی لە دوو فێستیڤاڵی نێودەوڵەتی وەرگیرا\n2. شەش فیلمی ئێرانی لە فێستیڤاڵی Bahari ئەندۆنێزیا\n... شەش کورتە فیلم و ئەنیمەیشێنی ئێرانی دەکات. پێشکەش لە دەرهێنانی بەختیار خەلیلی، مێحرابی ئارامی لە دەرهێنانی زیبا ئەرژەنگ، ڕەنجەکانی دەریا لە دەرهێنانی محەمەد ڕەزا مەسعوودی، شەش ماڵ لە دەرهێنانی عێباد ئەدیب ...\n3. "ئەمڕۆ" لە کوردستانەوە گەیشتە بۆلگاریا\n... کورتە فیلمی "ئەمڕۆ" لە دەرهێنانی بەختیار خەلیلی دەرهێنەری کوردستانی بە نوێنەرایەتی لە ئێران لە بەشی کێبەرکێ نمایش دەکرێت. ئەم بەرهەمە شازەی سینەمای ئێران بەشداریی لە فێستیڤاڵە جیهانییەکان لەوانە؛ تورین، ...